Erməni deputatlar Bakıda təxribata əl\nErməni deputatlar Bakıda təxribata əl atdı\n12:33 16 İyun 2014 Oxunub : 568\n“Kaliforniyada Dağlıq Qarabağdakından da çox erməni yaşayırsa, orada da əlavə erməni dövləti yaradılmalıdır?”\nErmənistan nümayəndə heyəti NATO PA-nın Bakıda keçirilən 86-cı Rouz-Rout seminarında səsləndirilən faktlara dözümsüz yanaşaraq tədbirin gedişatını pozmağa, müzakirələrin mövzusunu yayındırmağa cəhd edib.\nİclasda əvvəlcə LİNKS Təhlili və Oksford Universitetinin direktoru Dennis Sammut çıxış edərək, son dövrlər Azərbaycanda gedən iqtisadi inkişafı xüsusi vurğulayıb.\nO, müsbət dəyişikliklərdən danışaraq qeyd edib ki, iqtisadi cəhətdən qüdrətli Azərbaycanın yeganə problemi olan Dağlıq Qarabağ münaqişəsi sülh yolu ilə həll olunmalıdır: “Burada əsas fakt kimi ərazi bütövlüyü, xalqların öz müqəddəratını həll etmə prinsipləri əsas götürülməlidir. Azərbaycanın ərazi bütövlüyü pozulub və bərpa olunmalıdır”.\nD.Sammutun çıxışını 28-ə yaxın ölkənin nümayəndələri tərəfindən alqışlarla qarşılandığı halda, Ermənistan nümayəndə heyəti tərəfindən protest edilib. Adlarının yazıldığı lövhələri qaldıran Ermənistan nümayəndə heyəti proqramdan və növbədən kənar ayağa qalxaraq iclasın gedişatını pozmağa cəhd ediblər. Seminarı aparan Azərbaycan Milli Məclisinin birinci vitse-spikeri, Azərbaycanın NATO PA-dakı nümayəndə heyətinin rəhbəri Ziyafət Əsgərov onlara söz verib.\nErmənistan nümayəndə heyəti adından danışan Ermənistanın NATO PA-dakı nümayəndə heyətinin rəhbəri Koryun Nahapetyan əvvəlcə D.Sammutun çıxışına etiraz etdiyini bildirsə də, bunu əsaslandırmayıb və dərhal Azərbaycan Milli Məclisinin sədri O.Əsədovun çıxışındakı Azərbaycanın işğal olunmuş torpaqları, qaçqın düşmüş bir milyondan çox azərbaycanlıların öz yurdlarına qayıtması ilə bağlı tələbini “aqressiya” adlandırıb. O, israrla tələb edib ki, buradakı müzakirələrdə Dağlıq Qarabağ münaqişəsinin həllində tərəf olaraq tək Ermənistan və Azərbaycan yox, qondarma “Dağlıq Qarabağ Respublikası” da göstərilsin. K.Nahapetyan müzakirələrdə Azərbaycanın işğal olunmuş torpaqları məsələsinin üstündən keçərək, daha çox Dağlıq Qarabağda yaşayan ermənilərin müqəddəratı məsələsini qabartmağa çalışıb.\nOnun ardınca söz alan Yeni Azərbaycan Partiyasının icra katibi, deputat Siyavuş Novruzov Azərbaycanın torpaqlarının faktiki olaraq Ermənistan tərəfindən işğal olunduğunu və Qarabağın Azərbaycanın ayrılmaz torpağının olmasını konkret faktlarla iştirakçılara, o cümlədən Ermənistan nümayəndə heyətinə xatırladıb: “Əgər söhbət ermənilərin öz müqəddəratını həll etməyindən gedirsə, erməni xalqı artıq müqəddəratını həll edib və Ermənistan dövlətini yaradıb. İndi Azərbaycan torpaqlarında bir qisim erməni yaşayır deyə, orada da ikinci dövlət yaratmaq cəhdi təbii ki, absurddur. Bu gün dünyanın bir çox ölkələrində, məsələn, Kaliforniyada Dağlıq Qarabağdakından da çox erməni yaşayır. Belə çıxır ki, orada da “müqəddəratını həll etmək” adı ilə əlavə erməni dövləti yaradılmalıdır? Dünyanın 30-dan çox ölkəsində ermənilər kompakt halda yaşayır. Belə çıxır ki, dünyada 30-dan çox erməni dövləti yaradılmalıdır?”.\nS.Novruzovdan sonra D.Sammut yenidən söz alaraq öz fikrini bir daha təkrarlayıb, yenidən münaqişənin yalnız Azərbaycan və Ermənistan arasındakı problem olduğunu xatırladıb. O, müharibənin əleyhinə olduğunu bildirərək, tərəflərin dil tapmasını və ərazi bütövlüyünə hörmətlə yanaşılmasının vacibliyini bildirib.\nAzərbaycanın NATO PA-dakı nümayəndə heyətinin üzvü, deputat Zahid Oruc isə erməni nümayəndə heyətinin israrla “ermənilərin müqəddəratını həll etməsi” tələbinə cavab olaraq bildirib: “Əgər siz doğrudan da orada yaşayan ermənilərin öz müqəddəratını həll etməyinin tərəfdarısınızsa, o zaman Ermənistan dövlət olaraq çəkilsin kənara, münaqişəyə qarışmasın və Azərbaycan Dağlıq Qarabağdakı vətəndaşları ilə, baxmayaraq ki, itaətsizlik göstəriblər, problemi özü həll edər”.\nErmənistan nümayəndə heyətindən deputat Tevan Poqosyan deyilənlərə cavab vermək əvəzinə, müzakirələrə istehza ilə yanaşıb. O, faktlara münasibət bildirmədən D.Sammuta və digər beynəlxalq ekspertlərə seminar Azərbaycanda keçirildiyi üçün guya rəsmi Bakının mövqeyini dəstəklədiklərini bildirib. Daha sonra seminarda Dağlıq Qarabağla bağlı səsləndirilən BMT-nin məlum 4 qətnaməsindən danışan erməni deputat qətnaməni də təhrif etməyə çalışıb: “Mən təklif edirəm ki, qətnamədən çox danışıldığı halda, onun mətni ilə də tanış olunsun. Bir baxın görün orada nə yazılıb və sonra Ermənistanı işğalçı adlandırın”.\nErmənistan nümayəndə heyəti Türkiyə-Ermənistan münasibətləri mövzusunu da müzakirələrə qatmaq istəyib. T.Poqosyan çıxışında Azərbaycanı Ermənistan-Türkiyə münasibətlərinə şərik çıxmaqda ittiham edərək bildirib ki, Ermənistan faktiki olaraq blokadadır. Erməni deputat açıq-aşkar Qarabağdan öz yurdlarından məcburi köçkün düşmüş azərbaycanlılarla bağlı reallığı da inkar edib.\nDaha sonra seminar proqramdan kənara çıxıb və Türkiyənin mövqeyini bildirmək üçün bu ölkənin NATO PA-da üzvü Ahmet Berat Conkar söz alıb. O, erməni deputatın Ermənistanın ölkəsi ilə münasibətlərində Azərbaycanı günahlandırmasına etiraz edib: “Bu, Ermənistanın öz seçimidir ki, blokadadır. Ermənistan faktiki olaraq qardaş Azərbaycanın torpaqlarını işğal edib. Bizim isə vahid mövqeyimiz bəllidir: Ermənistan işğal etdiyi Azərbaycan torpaqlarını boşaltsın, o zaman sərhədləri açaq”.\nSeminar ilk fasiləyə çıxmazdan qabaq Ziyafət Əsgərov söz istəyərək çıxış edib: “Burada Ermənistan nümayəndə heyəti BMT-nin Dağlıq Qarabağla bağlı məlum 4 qətnaməsinin mətnindən danışdı. Cənab Poqosyan, o qətnamə, bax, bu dəqiqə mənim əlimdədir. Burada yazılıb ki, Ermənistan Azərbaycanın ərazi bütövlüyünü pozub və dərhal işğal olunmuş torpaqları boşaltmalıdır. Bundan başqa, sizin prezident Serj Sarkisyan AŞ PA-nın iclasında açıq-aşkar bəyan etdi ki, Ermənistan Azərbaycanın torpaqlarını tutub və nəzarət edir. Bu, sizin prezidentin rəsmi etirafıdır. İndi siz prezidentinizdən qabağa gedirsiniz? Eyni zamanda hazırda Azərbaycanın Naxçıvan bölgəsi Ermənistanın işğalı nəticəsində blokadadır. Amma siz Ermənistanın blokadasından danışırsınız. Bir az vicdanla yanaşaq, kim kimi blokadaya salıb?”.\nZ.Əsgərovun çıxışı zamanı Erməni nümayəndə heyəti yerindən səs-küy salaraq çıxışı kəsməyə cəhd göstərib.\nSeminar ilk fasilədən sonra işini davam etdirir.(Apa)


Adalet.az | MARAQLARIN TOQQUŞDUĞU YER Adalet.az | MARAQLARIN TOQQUŞDUĞU YER Adalet.az | Ədalət -\nMARAQLARIN TOQQUŞDUĞU YER\nQərb və Rusiya hələ də anlaşa bilmir\n55423 | 2014-10-21 01:19\nSon vaxtlar Qarabağ problemi ilə bağlı danışıqların nisbətən intensivləşməsi və ümumiyyətlə bu məsələnin daha çox gündəmə gətirilməsi müəyyən ümidləri artırsa da, amma bizim "daşımızın" ağır olması siyasi müstəvidə görünən və görünməyən gərginliklər də yaradıb. Doğrudur, problemin yarandığı gündən Azərbaycan xalqı, xüsusilə yurd-yuvası işğal olunmuş soydaşlarımız belə düşünüblər ki, həmin problemin açarı Moskvadadı. Elə mən də belə düşünmüşəm və düşünməkdə də davam edirəm. Bu da səbəbsiz deyil.\nTəbii ki, bütün məsələlərin yaranmasında müəyyən zəruri və kənardan təsirlər də əsas rol oynayır. Yəni Qarabağ probleminin və bütövlükdə ötən əsrdən üzü bəri Ermənistan-Azərbaycan, daha böyük anlamda isə erməni-türk məsələsini ortaya atan, ona ilham verən, onu qidalandıran və dəstəkləyən qüvvələr olmuşdu. Həmin qüvvələrin də ən diqqət çəkəni çar Rusiyası və onun varisi olan dövlətlərdi. Rusiyanın biosiyasi marağı, regionda söz sahibi kimi qalmaq istəyi bu məsələdə həmişə bir "barmaq" kimi öz işini görür. Bax, bu mənada Sovet dönəmində də problemin şaxələnməsinə Moskva şərait yaratdı. Bu istək müəyyən mənada oyanan xalqların müstəqillik istəyinin qarşısının alınmasında həm də bir dəyənək rolu oynamalı idi. Lakin dünyada baş verən hadisələr SSRİ rəhbərliyinin niyyətlərini gözündə qoydu. Onlar sovet rejimini saxlaya bilmədikləri kimi, xalqların da müstəqillik arzusunu öldürə bilmədilər. Təbii ki, həmin prosesdə dəyənək kimi ortaya atılmış variant həm Rusiyanın, həm də ermənipərəst qüvvələrin köməyi və yardımı ilə alovlandı və nəticədə Azərbaycana qarşı işğalçı müharibəyə çevrildi. Azərbaycan bir milyondan artıq qaçqın və köçkünün, həmçinin torpaqlarının 20 faizdən artığının işğal edilməsinin ağrı-acısını yaşamağa, daşımağa məcbur oldu.\nBu gün aktivləşən danışıqlar prosesində də yenə səhnə arxası oyunların izləri görünməkdədi. Belə ki, aparılan danışıqlara son vaxtlar Rusiyanın daha çox yaxından meyl göstərməsi ABŞ və digər dövlətlərin qıcıqlanmasına səbəb olub. Onlar Rusiyanın bu məsələdə aktivləşməsini həzm edə bilmir və düşünürlər ki, problemin həllini Rusiya öz nəzarəti altına götürsə, regionda nüfuzlarına xələl gələcək və bəlkə də xeyli nüfuz itkisi ilə də qarşılaşa biləcəklər. Ona görə də ABŞ müxtəlif vasitələrlə öz etirazını bildirməyə çalışır. Hətta ABŞ Dövlət Departamenti özünün müxtəlif açıqlamaları ilə Azərbaycanın daxili işlərinə müdaxilə etməyə, hətta Azərbaycanı nədəsə günahlandırmağa da çalışır.\nBaşa düşmək olmur ki, bir-biri ilə dil tapa bilməyən ABŞ, Rusiya və digər böyük dövlətlər bizim problemimizdən öz maraqları üçün niyə istifadə edirlər? Özü də bu problemin həllində vasitəçi kimi qəbul olunduqları bir halda?\nHadisələrin inkişaf tarixinə nəzər yetirəndə ekspertlərin və siyasi şərhçilərin də dediyi kimi, Ukraynada, eləcə də bəzi Şərq ölkələrində baş verən hadisələrə dərhal reaksiya verən, sanksiyalar tətbiq edən, hətta güc tətbiq etməkdən belə çəkinməyən ABŞ Ermənistana, eləcə də Azərbaycan ərazisi olan Dağlıq Qarabağa maddi yardımlar göstərməkdə, onlarla bu və ya digər şəkildə əməkdaşlıq etməkdədir. Bu isə heç bir məntiqə sığmır. Ən azı dünyanı sarsıdan Xocalı soyqırımı ABŞ-ı sözün həqiqi mənasında ədalətli mövqe tutmağa, işğalçıya öz gücünü göstərməyə səbəb ola və təsir edə bilərdi. Təəssüf ki, bu baş vermədi. Əvəzində isə ABŞ bu problemin ömrünün uzadılmasında "öz ayı xidmətini" əsirgəməyib. Və bu gün də ABŞ-ın bəzi dairələri, senatorları Xankəndi ilə sıx təmasını davam etdirir.\nBax, belə bir məqamda Azərbaycanın bütün sahələr üzrə, o cümlədən də ölkənin ən böyük problemi ilə bağlı apardığı müstəqil siyasət ABŞ-ı və digər maraqlı Qərb dövlətlərini qane etmir. Elə məsələ ilə bağlı Rusiyanın da müəyyən dairələrindəki fikir qaranlığı bir vətəndaş kimi mənim də diqqətimi çəkib. Məsələyə münasibət bildirən Milli Məclisin birinci vitse-spikeri Ziyafət Əsgərov vurğulayıb ki, "biz kiminsə qarşısında belə bir məsələ qoymamışıq ki, hansısa ittifaqa girək, sonra bizə Qarabağı versinlər". Bu konkret yanaşma ondan xəbər verir ki, Azərbaycan öz mövqeyini bu günə qədər dəyişməyib və bundan sonra da dəyişməyəcəkdi. Qarabağ probleminin həlli üçün gərəkli olan bütün addımlar da atılacaqdı. Bu addımlar kimləri narazı salır salsın, kimlərin marağına toxunur toxunsun fərq etməz. Söhbət müstəqil dövlətin ərazi bütövlüyündən gedir. Deməli, Qərbin əndişələnməsi onun öz maraqlarını gizlədə bilməməsinin təzahürüdü. Həmişə belə olub, maraqlar çox gizlədilə bilməyib.


Prezident İlham Əliyev: 2016-cı ildə iqtisadi inkişaf templərini təmin etməliyik\n00:18 12 Yanvar 2016\n“Biz 2016-cı ildə iqtisadi inkişaf templərini təmin etməliyik. Bu, asan məsələ deyil. Xüsusilə burada səslənən fikirlər və ümumiyyətlə, keçən il müşahidə olunan mənzərə deməyə əsas vermir ki, 2016-cı ildə dünyada iqtisadi böhran başa çatacaq. Belə olan halda biz daha da səmərəli işləməliyik və iqtisadi inkişaf templərini daxili resurslar hesabına, düşünülmüş siyasət, islahatlar, o cümlədən struktur islahatları nəticəsində təmin etməliyik”.\nDövlət başçısı bildirib ki, xüsusilə qeyri-neft sektorunun inkişafı böyük əhəmiyyət daşıyır: “Son illər ərzində bu istiqamətdə böyük işlər aparılmışdır. Əgər biz vaxtilə qeyri-neft sektorunun inkişafı ilə məşğul olmasaydıq, bu gün iqtisadi inkişafımız o qədər də uğurlu olmazdı. İqtisadi şaxələndirmə, qeyri-neft sektorunun inkişafı 2016-cı ildə iqtisadi sahədə əsas prioritet olacaqdır. Əminəm ki, biz bu il ərzində bu istiqamətdə daha da böyük uğurlara nail olacağıq”.\n“Bu, müsbət haldır. Neftdən asılılıq azalır. Ancaq biz bu asılılığı minimum səviyyəyə endirməliyik ki, gələcəkdə neftin qiymətindən asılı olmayaq. Vəzifə bundan ibarətdir. Hesab edirəm ki, biz düşünülmüş siyasət, gərgin iş nəticəsində buna nail ola biləcəyik.\nBu il biz xarici investisiyaları Azərbaycana daha böyük həcmdə cəlb etməliyik. Düzdür, bu gün dünya miqyasında xarici investisiyalar uğrunda mübarizə aparılır. Ancaq Azərbaycan xarici sərmayə üçün çox gözəl ölkədir, xarici sərmayələr qorunur. Düzdür, sərmayələr daha çox neft-qaz sektoruna qoyulur. Ancaq, eyni zamanda, son vaxtlar qeyri-neft sektoruna da xarici sərmayə qoyulması müşahidə olunur. Biz çalışmalıyıq ki, xarici sərmayəni ölkəmizə cəlb edək, xüsusilə qeyri-neft sektoruna. O sahələrə ki, öz növbəsində bu sahələrin inkişafı ixrac potensialımızı gücləndirəcək və idxaldan asılılığımızı azaldacaq”.\n“Əvvəlki illərdə daha çox bizə olan müraciətlər əsasında xarici sərmayəni cəlb edirdik. Xarici investorlar gəlirdilər, təkliflər verirdilər, müvafiq orqanlar buna baxırdılar və ondan sonra qərar qəbul olunurdu. Ancaq indiki şəraitdə biz özümüz fəal işləməliyik. Bizim iqtisadi qurumlarımız, eyni zamanda, xaricdəki səfirliklərimiz də bu işlərə qoşulmalıdırlar, potensial investorlara Azərbaycan haqqında daha da geniş məlumat verilməlidir. Bizim imkanlarımız, artan iqtisadi inkişafımız, genişlənən daxili bazarımız, eyni zamanda, regional bazarlar hesab edirəm ki, potensial investorlar üçün cəlbedici ola bilər. Bir sözlə, bu istiqamətdə çox ciddi iş aparılmalıdır və nəticələr olmalıdır”.\n“Son vaxtlar biz bunu görürük. Xüsusilə dövlət tərəfindən verilən güzəştli kreditlər hesabına biz bunu görürük. Əlbəttə, bu, dövlət siyasətidir. Bu kreditlər sahibkarlara verildikdə də onların qarşısında şərt qoyulur ki, sərmayəni məhz bu və ya digər sahəyə yatırsınlar. Ancaq bizim artıq geniş biznes təbəqəmiz, iş adamlarımız var. Onlar da öz sərmayələrini ölkə iqtisadiyyatına qoymalıdırlar. İlk növbədə sərmayəni iqtisadiyyatın real sektoruna - istehsal sahələrinin yaradılmasına, kənd təsərrüfatına, sənayenin inkişafına və xidmət sektoruna yatırmalıdırlar. Dövlət qurumları isə - həm mərkəzi dövlət orqanları, həm yerlərdəki icra orqanları onlar üçün bütün şəraiti yaratmalıdırlar. Onların işinə müdaxilə etməməlidirlər, əksinə, onları təşviq etməlidirlər və mütəmadi qaydada məlumat verməlidirlər ki, hər bir bölgə üzrə nə qədər investisiya qoyulubdur, investisiyanın mənbəyi nədir. Çünki dövlət investisiyaları təbii ki, dövlət tərəfindən qoyulur. Burada yerli və mərkəzi icra orqanlarının fəaliyyəti o qədər də önəmli deyil. Ancaq əlbəttə ki, mərkəzi və yerli dövlət qurumları özəl xarici və yerli investisiyaları cəlb etməyə çalışmalıdırlar.\nBiz ölkəmizin valyuta ehtiyatlarını qoruyuruq və qorumalıyıq. Əvvəlki illərdə Neft Fondundan dövlət büdcəsinə böyük məbləğdə transfert olunurdu. Bunun da təbii səbəbləri var idi. Biz çalışırdıq ki, əsas infrastruktur layihələrini maksimum tez bir zamanda icra edək və buna nail ola bilmişik. Bu gün deyə bilərəm ki, Azərbaycanda əsas infrastruktur layihələri icra edilibdir”.\n“Yəni, Dövlət Neft Fondunun transfertlərinin məqsədi bundan ibarət idi ki, infrastruktur, biznesin inkişafı üçün daha yaxşı şərait yaradılsın və biz buna nail ola bilmişik. İndiki şəraitdə biz Neft Fondunun vəsaitini qorumalıyıq. Əvvəlki illərdə apardığımız siyasət davam etdirilə bilməz. Neft Fondundan dövlət büdcəsinə transfertlər bu il azalır və biz gələcəkdə də xüsusilə hər bir layihəyə, onun əhəmiyyətinə baxmalıyıq və məhz ondan sonra qərar qəbul edilməlidir”.


ABŞ və Fransanın Ermənistanda hərbi iştirakı haqda müzakirələr | Eurasia Diary\nABŞ və Fransanın Ermənistanda hərbi iştirakı haqda müzakirələr | Eurasia Diary - ednews.net\nRusiyanın Qarabağdakı sülhməramlılarının yeni komandanı Ermənistan müdafiə naziri ilə görüşüb\nTaliban Tacikistanla sərhədə on minlərlə xüsusi təyinatlı yerləşdirdi\n27.07.2021 19:17 Dünya A- A A+\nErmənistanın son növbədənkənar parlament seçkilərindən sonra xarici siyasətini dəyişərək daha çox qərbyönümlü siyasət aparmağa başladığı haqda xəbərlər və ekspert dəyərləndirmələri dərc olunmaqdadır.\nEurasia Diary Virtualaz.org-a istinadən xəbər verir ki, Yerevandakı “Modus Vivendi” analitik mərkəzinin rəhbəri Ara Papyan Ermənistanı Qərblə hərbi əməkdaşlığı genişləndirməyə çağırıb.\nOnun fikrincə, Azərbaycan-Ermənistan sərhədində yaranmış mövcud vəziyyətə və Kollektiv Təhlükəsizlik Müqaviləsi Təşkilatı ölkələrinin, ilk növbədə də Rusiyanın “hərəkətsizliyinə” görə, Qərb ölkələri ilə hərbi əməkdaşlıq genişləndirilməlidir.\n“Bu, yeganə çıxış yoludur, ona görə də bunu həyata keçirmək üçün bütün imkanlara əl atmalıyıq. Aydındır ki, Rusiyanın maraqları indi Türkiyə və Azərbaycanın maraqları ilə üst-üstə düşür. Onlar bunu bir neçə dəfə, müxtəlif səviyyələrdə də deyiblər. Nəticə olaraq, ortaq maraqlar, ortaq müttəfiq münasibətləri yoxdursa, münasibətlər formal xarakter daşıyır. Məsələn, biz Kollektiv Təhlükəsizlik Müqaviləsi Təşkilatına üzv dövlətik. Hansı ki, təşkilatın nizamnaməsinin birinci maddəsində müttəfiq ölkəyə zərər verə biləcək hər hansı hərəkət qadağan edilir. Amma Rusiya daim silah sataraq Azərbaycana kömək edirdi. Ona görə də hesab edirəm ki, biz NATO üzvü olmayan müttəfiq kimi mütləq ABŞ və Fransa ilə hərbi əməkdaşlığı inkişaf etdirməyə çalışmalıyıq və əgər Kollektiv Təhlükəsizlik Müqaviləsi Təşkilatına üzvlük buna mane olsa, onda biz bu təşkilatdan çıxmalıyıq,-deyə Papyan bildirib.\nXatırladaq ki, Fransanın Ermənistandakı səfiri Jonatan Lakot ötən həftə “Azadlıq” radiosunun erməni xidmətinə müsahibəsində ölkəsinin Ermənistanla hərbi sahədə əməkdaşlığa hazır olduğunu demişdi.\nAmma siyasi təhlilçi, Qafqaz İnstitutunun rəhbəri Aleksandr İsgəndəryan hesab edir ki, Qərb ordusunun bu regionda iştirakı ağılabatan deyil. O, hesab edir ki, Qərb ölkələrinin Cənubi Qafqazın təhlükəsizliyi ilə bağlı öz üzərlərinə hansısa ciddi öhdəlik götürmələri mümkün görünmür.\n“Üçüncü ölkələrin burda birbaşa iştirakının elə bir ciddi perspektivi yoxdur. Üçüncü ölkə deyəndə, mən regional gücləri, yəni Rusiya ilə Türkiyəni nəzərdə tutmuram”,-deyə o bildirib.\nİsgəndəryan deyib ki, Qərb ölkələri üçün vahid təhlükəsizlik sistemi mövcuddur-NATO. NATO-nu isə bölgədə Türkiyə təmsil edir.\nXatırladaq ki, Ermənistanda nəşr olunan “Hraparak” qəzeti bu günlərdə Paşinyanın xarici siyasət kursunu dəyişdiyini, hökumətdə aparıcı vəzifələrə Qərbə bağlı adamları təyin etdiyini yazmışdı.Bildirilirdi ki, Rusiya dairələri də Paşinyanın planlarından xəbərdardır və narazıdır. Ermənistandakı Rusiya hərbçiləri isə deyirlər ki, hökumət Azərbaycanla sərhəddə təhlükəsizliyin təmin edilməsində rusiyalı hərbçilərin bacarıqsız olduğunu cəmiyyətə yeritmək üçün əlindən gələni edir...


Kinoklik » True Blood\nƏn yaxşı sonluğa sahib 21 film\t“Sahə” filminin nümayişi və İlqar Safat ilə görüş\nİMDB xalı- 8,2\nRejissor- Alan Ball\nCharlaine Harris-in “The Southern Vampire Mysteries” əsəri əsasında\nBu aralar fərqli atmosferi olan, bir az qorxu, bir az fantastika, bir az macəra, bir az romantikası olan bir serial axtarırdım. Necəsə True Blood cəzbedici gəldi. Ilk seriyaya baxandan sonra biraz “stupid” gəldi :)) Elə bil, diqqət cəlb etmək üçün bütün inqridientləri bir yerə toplamışdılar. “Xarizmatik vampir obrazı, saf, gözəl görkəmli qız, üstünə də biraz erotik səhnələr səpdinmi tadından yenmez” kimi düşünüb çəkiblər dedim. Amma hər seriyanı tənqid etdikcə bir yeni seriyaya da baxdım. Sonra bir də gördüm hər gün ən azı 1 seriyaya baxmaq istəyirəm. Qəribə bir cazibəsi var. Vampir hekayələrindən bezdiyimə baxmayaraq bu serial yaman maraqlı gəldi. 2 sezonu bitirmişəm, 3-cü sezondayam =) Kinonun saundtreki isə möhtəşəmdi və çox maraqlı, qəribə görüntüləri var.\nHadisələr Luiziana əyalətinin bir qəsəbəsində cərəyan edir. Nyu Orleansın sirli abu havası baxımından məkan seçimi çox düzgün olub. Elə bir cəmiyyətdəyik ki, vampirlər artıq insanların arasına qarışıb. Bugünə qədər vampirlərlə əlaqədar bütün film və seriallarda gizlənməyə məcbur qalan canlılar burda vampir olduqlarını gizlətmirlər və “sintetik qan” la qidalanırlar. Amma insanlardakı vampir qorxusu da tamamilə yox olmayıb təbii ki. Digər tərəfdən vampirlərlə münasibət qurmaqdan çəkinməyən, vampir qanını narkotik maddə kimi satan insanlar da mövcuddur. Burda fövqəltəbii qüvvələr təkcə vampirlər deyil. Qurd adamlar, telepatik insanlar, qurd adamlar, görkəm dəyişdirənlər ( bunlar demək olar bütün heyvanlara çevrilə bilirlər) və hələ ki, gördüklərimdən ən qorxuncu şərab tanrısı Dionisə səcdə edən, insan enerjisi ilə bəslənən (türkcə) Baküs Perisi – (ingiliscə) maenad idi.\nKinoda baş rolu Anna Paquin (filmdə Sookie Stackhouse ) ifa edir. O barda ofisiant kimi çalışan adi bir gənc qızdır. İnsanların düşüncələrini oxuya bildiyini nəzərə almasaq… Barın sahibi Sam Merlotte (Sam Trammell) isə Sookie-ni sevir. Yeri gəlmişkən, Sem də adi insan deyil, görkəm dəyişdirəndir. Çox vaxt itlərə üstünlük verir =)\nGünlərin bir günü bara bir vampir daxil olur və bizim hekayə də burdan başlayır. Sookie ilə Bill Kompton (Stephen Moyer) adlı bu vampir bir-birinə aşiq olur. Kinonun ən bədbəxtlərindən biri də Semdir elə. Neçə il qızı sevəsən, tam etiraf edəcəm deyəndə bir vampir gəlsin əlindən alsın =) Filmdə xüsusi simpatiya duyduğum bir-iki obraz var ki, onları qeyd eləmək istəyirəm. Biri həddən artıq “dirty” üslubda danışan , hər cür kirli işlərə baş soxan, Merlotte barının aşpazı, mavi zənci Lafayette-dir (Nelsan Ellis). Ancaq pis cəhətlər saydım, deyəssiz nəyinə simpatiyası var. Amma kinoya baxsanız başa düşərsiz bəlkə)) Tək-tük rast gəlinə biləcək tipdir. Məncə, Anna Paquindən fərqli olaraq rolunun öhdəsindən çox gözəl gəlib. Sookie rolu üçün, məncə, bu aktrisa heç də ən yaxşı seçim deyildi. Qəribə mimikaları var, nəyi çatdırmaq istədiyini anlamıram bəzən. Həm də üzündə “əzab çəkmə” mimikası var. Bu da roluna uyğun gəlmir. Digər baş rol ifaçısı Stephen Moyer ( Bill Compton) rol üçün əla seçimdi.\nBundan əlavə film üçün çox gözəl qadın aktrisalar seçilib =) Məncə, Bill-in sonradan vampir etdiyi Jessica (Deborah Ann Woll) Sookie rolu üçün daha yaxşı seçim olardı. Sookie-nin qardaşı Jason(Ryan Kwanten) isə axmaqlıqda limit tanımır))) Sookie-nin dostu, Lafayette-nin xalası qızı Tara Thornton (Rutina Wesley) çox aqressiv qaradərili bir qızdı və bu əsəbiliyinə görə həmişə başına iş gəlir. Simpatiya duyduğum digər obraz Eric Northman (Alexander Skarsgård) -dır. Onun 1000-dən çox yaşı var və əvvəlki həyatında(insan) vikinq olub. Luiziana əyalətinin 5-ci ərazisində şerifdir. Bu ərazidə yaşayan bütün vampirlər onunla hesablaşmalı, ona tabe olmalıdılar. Vampirlərin ciddi qayda-qanunları var. Həə, dediyim odur ki, bu Erik ki, var çox “cool” du =) Həm yaraşıqlı, həm də vampir :D Yəqin bütün oğlanlara maraqlıdı, qızların bu vampirlərə simpatiyası hardandı? Məncə də maraqlıdı :D\nFilm (18+) yaş üçün nəzərdə tutulub. Erotik səhnələrdən əlavə həddən artıq qanlı və qorxunc səhnələr var. Filmdə vampirlər günəş doğandan batana qədər öz qəbirlərində yatırlar. Hər vampirin yaşadığı yerdə gündüzlər yatmağı üçün mütləq bir tabutu olur =) Onlar dəvət edilmədikləri evə girə bilmirlər. Gərək mütləq ev sahibləri “İçəri buyurarsız?” desin onlara. Vampirlər yaralandıqdan bir neçə dəqiqə sonra tam sağlam ola bilirlər. Təbii ki, bu vampirin yaşından və yaranın ağırlığından da asılıdı.Vampirlər nə qədər yaşlı olsalar bir o qədər güclü olurlar və bir cəhətdən şanslıdılar ki, heç vaxt yaşlanmırlar. Onlar əbədidir. Vampirə çevrildikləri an hansı yaşda, görkəmdədilərsə həmişə elə qalırlar. Hər bir vampirin “yaradıcı”sı olur. Bu yaradıcı adi bir insanın qanını içir, sonra ona öz qanından verir və bir gecə yerin altında onunla birlikdə yatır. Səhəri gün bu insan vampirə çevrilmiş olur.\nVampir yaradıcısının bir parçası kimi olur və onun qanını daşıdığından yaradıcısına bağlı olur. Onun hisslərini duya bilir. Yaradıcısının əmrlərinə tabe olur, onun nəzarəti altında yaşayır. O azad etmədən heç yerə getməməlidi. Vampirlər fiziki olaraq ölüdürlər. Ürəkləri atmır, nəfəs almırlar. Qandan başqa heçnə ilə qidalanmırlar. Təbii ki, qan da zövqə görədi. Məsələn, biri B pozitiv xoşlayır, başqası A neqativ =)\nP.S. Bugün filmlə bağlı araşdırma edərkən baş rol ifaçıları Stephen Moyerlə Anna Paquinin 2010-cu ildən bəri evli olduqlarını öyrəndim =)\nP.S.S. Günlərin bir günü bir vampirlə qarşılaşsaz onu zərərsizləşdirmək üçün gümüş zəncir kifayətdi)) Gümüş metalı onları ən zəif nöqtəsidi =) Həə, az qala yadımdan çıxırdı. “Qan ağlamaq” ifadəsi sən demə vampirlərə aid imiş =) Sözün həqiqi mənasında qan ağlayırlar.


Ağ ciyəri qoruyan yeni cihaz [Video]\nAğ ciyəri qoruyan yeni cihaz\nBeynəlxalq Enerji Anentliyi havanın çirklənməsi səbəbi ilə hər il dünya boyu 6.5 milyon həyatını itirdiyini bildirir. Almaniya alimləri ağ ciyərlərin havanın çirklənməsindən qorumaq üçün cihaz - inhalyator icad edib.\nYeni inhalyator ağ ciyərləri havanın çirklənməsindən qorumaqla yanaşı, həm də astma və ağ ciyər xərçəngi kimi xəstəliklərin qarşısının alınmasına kömək edir.\nBu cihazın daxilinə ilk dəfə Misir səhralarında baktereriyada aşkar edilmiş Ektoin adlı təbii molekula yerləşdirilib. Almaniyanın tibbi təchizat şirkətinin bildirdiyinə görə, bu molekulun ağ ciyər hüceyrələrinin səthində sabitləşdirici təbəqə yaradır. "Bihop" satış direktoru Andreas Bilşteyn:“Siz inhalator vasitəsiə gündə ya bir, ya da iki dəfə nəfəs çəkməlisiniz. Bu sizin ağ ciyər və ağ ciyər sisteminə daxil olan tozun qarşısını alır. Bu, ağ ciyər iltihabını azaldır və ağ ciyərin zədələnməsinə mane olur.”\nBu isə o deməkdir ki, bu inhalyator insanların ağ ciyərinin çirkli havadan qorunmasında mühüm bir vasitəyə çevriləcək. “Bizim xəstəliklərə səbəb olan ətraf mühitin çirklənməsi problemimiz var və hazırda bazarda olan farmasevtik prepartlar bunun qarşısı effektiv şəkildə ala bilmir. Mən düşünürəm ki, elə buna görə bizim əlimizdə çox lazımlı cihaz var.”\nYeni inhalyator yaxın aylarda Avropada ucuz qiymətə mağazalarda satışa çıxarılacaq.


20 Yanvar faciəsi qurbanlarının əziz xatirəsi böyük ehtiramla yad edildi | SDU - Sumqayıt Dövlət Universitetinin rəsmi portalı\nƏsas səhifə | Xəbərlər | 20 Yanvar faciəsi qurbanlarının əziz xatirəsi böyük ehtiramla yad edildi\n20 Yanvar faciəsi qurbanlarının əziz xatirəsi böyük ehtiramla yad edildi\nYanvarın 19-da Sumqayıt Dövlət Universitetində xalqımızın qan yaddaşına qürur günü kimi əbədi həkk olunan 20 Yanvar faciəsinin 29-cu ildönümü ilə əlaqədar anım tədbiri keçirildi.\nƏvvəlcə professor-müəllim və tələbə heyəti, o cümlədən məzun şəhidlərin ailə üzvləri universitetin həyətində ölkəmizin azadlığı və müstəqilliyi uğrunda həlak olmuş şəhidlərin xatirəsinə ucaldılmış abidənin önünə tər qərənfillər düzdülər, Vətənin azadlığı, torpaqlarımızın bütövlüyü uğrunda şəhid olanların xatirəsinə dərin ehtiramlarını ifadə etdilər.\nUniversitetin Akt zalında davam edən mərasimdə rektor professor Elxan Hüseynov çıxış edərək bu qanlı faciənin tarixi kökləri, onu doğuran səbəblər barədə ətraflı məlumat verdi. Bildirdi ki, 20 Yanvar faciəsi müstəqillik uğrunda mübarizə tariximizin ən şanlı səhifəsi, qürur və şərəf tariximizdir. 1990-cı il yanvarın 19-dan 20-nə keçən gecə sovet ordusu tərəfindən Bakıda dinc əhaliyə qarşı dəhşətli qırğın törədildi. Faciə zamanı 147 Azərbaycan vətəndaşı şəhid oldu, 744 nəfər yaralandı və xəsarət aldı. O dövrdə xalqımızın başına gətirilən bu qanlı faciəyə ilk siyasi-hüquqi qiyməti verən, həmin vaxt həyatına olan təhlükələrdən çəkinməyərək sovet hakimiyyətinin cinayətkar əməlinə etiraz edən ümummilli lider Heydər Əliyev oldu. Ulu öndər özünü və ailə üzvlərini təhlükə qarşısında qoyaraq yanvarın 21-də Azərbaycanın Moskvadakı Daimi Nümayəndəliyinə gəldi, bu qətliama kəskin etirazını bildirdi, faciənin səbəblərini və təşkilatçılarının adlarını açıqladı. Ulu öndərin 1990-cı il 21 yanvar tarixli bəyanatı həm də faciəyə verilən ilk siyasi qiymət idi. Rektor onu da qeyd etdi ki, baş verən hadisələr nəticəsində uzun illərdən bəri arzusunda olduğumuz müstəqilliyə qovuşduq və ölkəmiz suverenlik əldə etdi. Bu gün böyük inam hissi ilə onu da qeyd edə bilərik ki, Ali Baş Komandan cənab İlham Əliyevin ətrafında sıx birləşərək güclü ordumuzun şücaəti sayəsində tezliklə ərazi bütövlüyümüzü bərpa edəcəyik! Aprel döyüşləri və orada istifadə edilən silahlar sübut etdi ki, Azərbaycan nəinki müharibəyə tam hazırdır, hətta onu qısa vaxtda qalibiyyətlə başa çatdırmaq imkanındadır. Bu döyüşlər onu göstərir ki, Azərbaycan xalqı və dövləti heç vaxt işğalla barışmayacaq, öz ərazi bütövlüyünü nəyin bahasına olursa-olsun, bərpa edəcəkdir. Şəhidlər bizim həm nisgilimiz, həm də qürurumuzdur. İllər keçsə də, şəhidlərimizin qanının hədər axmadığını, o qanlar bahasına bugünkü azadlığımızın, müstəqilliyimizin, dövlət quruculuğumuzun bünövrəsinin qoyulduğunu gələcək nəsillər böyük ehtiramla xatırlayacaqdır. Rektor 20 Yanvar hadisələrində şəhid olmuş şəxslərin ailələrinin, bu hadisələr zamanı əlil olmuş vətəndaşların dövlətin hərtərəfli qayğısı ilə əhatə olunduğunu diqqətə çatdırdı.\nUniversitetin Tədris Metodik Mərkəzinin əməkdaşı - şair, dramaturq Əvəz Mahmud Lələdağ, Azərbaycan və Şərqi Avropa xalqları tarixi kafedrasının baş müəllimi Samin Qocayev, Tarix və coğrafiya fakültəsinin III kurs tələbəsi Ceyhun Əsgərov çıxış edərək vurğuladılar ki, 20 Yanvar Azərbaycan tarixində təkcə faciə deyil, Azərbaycanın istiqlal yolunun ilk zirvəsi, milli məfkurəmizin azadlıq istəyinin oyanış günüdür. Bu təcavüz Azərbaycan xalqının azadlıq uğrunda mübarizəsini beşikdə boğmaq məqsədi daşıyırdı. Lakin sovet imperiyası öz çirkin məqsədlərinə çata bilmədi. Azərbaycan xalqı vəhşiliklə həyata keçirilən bu cəza tədbirindən qorxmadı, bu sınaqdan qəhrəman bir döyüşçü kimi çıxaraq azadlıq arzularını həyata keçirdi.\nBu gün Azərbaycan gəncliyi xoşbəxtdir ki, güclü ordusu və qətiyyətli rəhbəri olan ölkədə yaşayır. Bu isə xalqımızın bir daha faciələrlə, soyqırımlarla sınağa çəkilməyəcəyinə tam təminat verir. Şəhidlərimiz və Şəhidlər xiyabanı azadlığımızın, müstəqilliyimizin, milli iradəmizin simvolu kimi bundan sonrakı nəsillər üçün də bir qürur mənbəyi olacaqdır. Azərbaycanın tarixinin öyrənilməsi, həqiqətlərin dünya ictimaiyyətinə çatdırılmasında gənclərin fəallığının daha da artırılması xüsusi ilə qeyd olundu.\nTədbir tələbələrin ifasında əbədi-bədii kompozisiya ilə davam etdi. Tarix və coğrafiya fakültəsinin tələbələri: Əliyar Rəfiyev, İbrahim Qəniyev, Filologiya fakültəsinin tələbəsi Günay Məmmədova, İqtisadiyyat və idarəetmə fakültəsinin tələbəsi Aliyə Əlizadənin ifalarında “Qanlı Yanvar hadisələri”nə həsr olunmuş şeirlər səsləndirildi.\nŞair, dramaturq Əvəz Mahmud Lələdağ şəhidlərimizə həsr etdiyi “O gecə” poemasından bir parça səsləndirdi.\nSonra rektor dəyirmi masa ətrafında Qanlı Yanvar faciəsində şəhid olan məzun tələbələrimizin ailə üzvləri ilə görüşdü, qayğıları ilə maraqlandı və onların problemlərinin həlli istiqamətində müvafiq tapşırıqlar verdi.


XANÇALLI (XANCARLI) - Ermənistan SSR Amasiya (Ağbaba) rayonunda, dəniz səviyyəsindən 2110 metr yüksəklikdə azərbaycanlılar yaşamış kənd. Azərbaycanlı əhalisi 1905-ci ildə 290, 1914-cü ildə 392, 1931-ci ildə 2 dəfə azalaraq 187 nəfər olub. Kənd ötən əsrin 30-cu illərində ləğv edilib və əhalisi yaxınlıqdakı Balıxlı kəndinə köçürülüb.\nXANCIĞAZ (İBRAHİMLİ, 1940-cı ildən GÖZƏLDƏRƏ, 1991-ci ildən AZNAVADZOR) - Ermənistan SSR Quqarq (Kirovakan – Böyük Qarakilisə) rayonunda, Kirovakan şəhərindən 12 km şimal-qərbdə, Bazum dağının ətəyində azərbaycanlılar yaşamış kənd. Azərbaycanlı əhalisi 1831-ci ildə 33, 1897-ci ildə 509, 1905-ci ildə 523, 1914-cü ildə 650, 1926-cı ildə 706, 1931-ci ildə 880, 1979-cu ildə 1091 nəfər olub. Sovet İttifaqı qəhramanı Xıdır Mustafayev bu kənddə doğulmuşdur. 1988-ci ildə faciəli olaylar zamanı azərbaycanlılar kənddən bütünlüklə qovulub.\nXARABA AKERAK ( XARABA ƏKƏRƏK, ƏKƏRƏK TALIŞ) - İrəvan quberniyası Eçmiadzin qəzasının Aşağı Ağcaqala kənd icması tərkibində, Ermənistan SSR Talin rayonunda, Araqadz (Alagöz) dağının cənub ətəyində azərbaycanlılar yaşamış kənd. Azərbaycanlı əhalisi 1831-ci ildə 70, 1873-cü ildə 301, 1905-ci ildə 284, 1914-cü ildə 284 nəfər olub. 1918-1920-ci illərdə erməni daşnaklarının azərbaycanlılara qarşı törətdikləri soyqırımdan sonrakı rəsmi sənədlərdə kənddə azərbaycanlıların yaşaması barədə məlumat yoxdur. Ermənilər bu kəndə 1920-ci ildə Sasun və Taron vilayətlərindən gətirilmişlər. 1931-ci ildə onların sayı 550 nəfər olub.\nXARABA KOLANI( 1935-ci ildən KOLANLI)- Ermənistan SSR Eçmiadzin rayonunda, rayon mərkəzindən 10 km cənub-şərqdə azərbaycanlılar yaşamış kənd. Azərbaycanlı əhalisi 1905-ci ildə 360, 1914-cü ildə 516, 1931-ci ildə 167 nəfər olub. Əhalinin 3 dəfə azalması 1918-1920-ci il soyqırımının təzahürüdür. Kənd ötən əsrin 30-cu illərinin sonunda ləğv edilib və əhalisi Azərbaycana köçürülüb.\nXARABA KATANLI - İrəvan quberniyası İrəvan qəzasında, Allahəkbər dağı ətəyində, Dvin - Aysoru kənd icması tərkibində, Ermənistan SSR Ararat (Vedi) rayonunda, azərbaycanlılar yaşamış kənd. Azərbaycanlı əhalisi 1873-cü ildə 64, 1886-cı ildə 105, 1905-ci ildə 174, 1914-cü ildə 219 nəfər olub. 1918-ci ildə erməni daşnaklarının təcavüzünə məruz qalmış əhali kənddən qovulmuşdur. Sonralar kənddə kürdlər məskunlaşmışdılar. 1931-ci ildə 29 nəfər kürd var idi. Kənd ötən əsrin 30-cu illərində ləğv olunmuşdur.\nXARABA SARVANLAR- İrəvan quberniyasının İrəvan qəzasında, Ermənistan SSR İrəvan şəhərindən 5 km məsafədə, İrəvan-Eçmiadzin şosse yolunun sol tərəfində, Hrazdan (Zəngi) çayının sağ sahilində azərbaycanlılar yaşamış kənd. İrəvanda aparılmış tikinti altında qalmışdır. Azərbaycanlı əhalisi 1873-cü ildə 48, 1905-ci ildə 95, 1914-cü ildə 62 nəfər olub.\nXARTLUQ – İrəvan quberniyası Nor-Bayazet qəzasında, Ermənistan SSR Martuni(Aşağı Qaranlıq) rayonunda, Geğhovid (Qaranlıq) kəndi yaxınlığında, Şahbulaq dağı ətəyində azərbaycanlılar yaşamış kənd. Azərbaycanlı əhalisi 1905-ci ildə 260, 1914-cü ildə 282 nəfər olub. 1918-1920-ci illərdə erməni quldurlarının azərbaycanlılara qarşı soyqırımında kənd bütünlüklə dağıdılıb və sonradan bərpa olunmayıb.\nXATUNARX (AŞAĞI XATUNARX, 1978ci ildən QAY)- Ermənistan SSR Eçmiadzin rayonunda, Eçmiadzin şəhərindən 6 km cənubda azərbaycanlılar yaşamış kənd. Əsası 1670-1680-cı illərdə qoyulmuşdur. İrəvan xanı Səfiqulu xanın və onun arvadı Xatun xanımın təşəbbüsü ilə bölgədə olan iki kənd arasında suvarma kanalı çəkildiyindən kəndlərin inkişafına, çəltik əkin sahələrinin genişləndirilməsinə, beləliklə də əhalinin maddi-məişət şəraitinin yaxşılaşmasına təkan vermişdi. İndiyədək də həmin arxdan istifadə edilir. Əhali minnətdarlıq əlaməti olaraq suvarma axınını xanımın şərəfinə Xatunarx adlandırmışdır. Bölgədəki həmin kəndlərə Yuxarı Xatunarx və Aşağı Xatunarx adları verilmişdir. 1831-ci ildə Aşağı Xatuarx kəndinin azərbaycanlı əhalisi 298 nəfər idi. 1828-18290-cu illərdə İrandan gətirilmiş 662 erməni ailəsi bu kənddə yerəşdirilmişdi. Beləliklə də azərbaycanlıların kənddə sıxışdırılıb çıxarılmasının başlanğıcı qoyulmuşdu. 1978-ci ildə kəndə türklərə qarşı vuruşmalarda iştirak etmiş könüllü dəstələrdən birinə başçılıq edən Qay Bykyanın adı verilmişdir. Rusiya müharibədə məğlub olandan sonra geri çəkilən erməni hərbi hissələri Ararat vadisində bir çox azərbaycanlı kəndlərini viran qoymuşdu. Azərbaycanlılara qarşı soyqırımın əsas təşkilatçılarından biri Qay idi. YUXARI XATUNARX kəndi isə 1878-ci ildə Haykaşen adlandırılmışdı.\nXAÇAPARAX (HAÇAPARA, 1935-ci ildən ZƏHMƏT, 1991-ci ildən XAÇPAR) - Ermənistan SSR Masis (Zəngibasar – Uluxanlı) rayonunda, rayon mərkəzindən 8 km şimal-qərbdə, Hrazdan (Zəngi) çayının sağ sahilində azərbaycanlılar yaşamış kənd. Azərbaycanlı əhalisi 1831-ci ildə 326, 1897-ci ildə 753, 1905-ci ildə 992, 1914-cü ildə 1135, 1931-ci ildə 759 nəfər olub. Əhali soyqırıma məruz qalıb, 1988 ildə isə azərbaycanlılar bütünlüklə qovulub.\nXACƏ YARALI (XOCAYAR)- İrəvan quberniyası Eçmiadzin qəzasında, Ermənistan SSR Hoktemberyan (Sərdarabad – Qurdqulu) rayonu ərazisində Araz çayının sol sahilində, Şəhriyar kənd icması tərkibində azərbaycanlılar yaşamış kənd. Azərbaycanlı əhalisi 1831-ci ildə 85, 1873-cü ildə 176, 1905-ci ildə 236, 1914-cü ildə 222 nəfər olub. Kənd 1918-ci ildə erməni quldurları tərəfindən dağıdılandan sonra yenidən bərpa olunmayıb.\nXEYİRBƏYLİ (1967-ci ildən ERVANDAŞAD)- Ermənistan SSR Hoktemberyan (Sərdarəbad – Qurdqulu) rayonunda, Araz və Axuryan (Qərbi Arpa) çaylarının qovuşduğu yerdə, rayon mərkəzindən 36 km qərbdə azərbaycanlılar yaşamış kənd. Azərbaycanlı əhalisi 1831-ci ildə 301, 1914-cü ildə 414, 1931-ci ildə 332 nəfər olub. Azərbaycanlılar kəndi erməni millətçilərinin təzyiqi altında ötən əsrin 30-cu illərində tərk etmişlər. Xaricdən gətirilmiş ermənilər 1918-ci ildən bu kəndi məskunlaşdırmışlar. Kənddə 1931-ci ildə 119 nəfər erməni var idi.\nXƏLƏC - Ermənistan SSR Qafan rayonunda, rayon mərkəzindən 4 km şimal-şərqdə azərbaycanlılar yaşamış kənd. Azərbaycanlı əhalisi 1905-ci ildə 510 nəfər, 1931-ci ildə 114 nəfər olub. Əhalinin 5 dəfə azalması məlum soyqırımların təzahürüdür. 1988-ci ildə faciəli olaylar zamanı azərbaycanlılar kənddən bütünlüklə qovulub.\nXƏLİSƏ ( XALİSA, 1991-ci ildən NOYAKERD)- Ermənistan SSR Ararat (Vedi) rayonunda, rayon mərkəzindən 19 km cənub-qərbdə azərbaycanlılar yaşamış kənd. Azərbaycanlı əhalisi 1831-ci ildə 149, 1897-ci ildə 960, 1906-cı ildə 957, 1914-cü ildə 975, 1931-ci ildə 588 nəfər olub. Əhalinin azalması 1918-1920 illər soyqırımının təzahürüdür. 1988-ci ildə faciəli olaylar zamanı azərbaycanlılar kənddən bütünlüklə qovulub.\nXƏRRƏTLİ (XARRATLI, 1978-ci ildən sonra AREVABYUR)-Ermənistan SSR Masis (Zəngibasar – Uluxanlı) rayonunda, rayon mərkəzindən 7 km cənub-qərbdə, hazırda işləməyən İrəvan-Naxçıvan dəmir yolu üstündə azərbaycanlılar yaşamış kənd. Azərbaycanlı əhalisi 1831-ci ildə 183, 1879-cu ildə 202, 1905-ci ildə 373,1914-cü ildə 571, 1931-ci ildə 136 nəfər olub. Ermənilər bu kəndə 1918-ci ildən sonra gətirilmişlər. 1931-ci ildə 59 nəfər erməni var idi. Yerli azərbaycanlılar təzyiq altında 40-cı illərində deportasiya edilmişlər.\nXNUT- İrəvan quberniyası İrəvan qəzasındakı Armik kənd icması tərkibində, Ermənistan SSR Ararat (Vedi) rayonu Qarabağlar bölgəsində, Çığın dərəsində, azərbaycanlılar yaşamış kənd. Azərbaycanlı əhalisi 1905-ci ildə 315, 1914-cü ildə 318 olub. 1918-1920-ci illərdə erməni quldurlarının azərbaycanlılılara qarşı soyqırımından sonrakı rəsmi sənədlərdə kəndin adı çəkilmir.\nXOSROV- Ermənistan SSR Ararat (Vedi) rayonunda , Küsqayasu çayı sahilində azərbaycanlılar yaşamış kənd. Əvvəllər Qarabağlar rayonu tərkibində idi. Azərbaycanlı əhalisi 1905-ci ildə 199, 1914-cü ildə 388, 1931-ci ildə 31 nəfər olub. Əhalinin 10 dəfə! azalması 1918-1920 illər soyqırımın təzahürüdür. Kənd ötən əsrin 40-cı illərində ləğv edilmişdir.


211 saylı Marşrut sürücüsü qaydalara əməl etmir – Milli Məclis Xəbər\n211 saylı Marşrut sürücüsü qaydalara əməl etmir\nBakıda daha bir Marşrutda karantin qaydaları pozulub. Bakıda xüsusi karantin rejiminin pozulması ilə bağlı 211 saylı Marşrutdan görüntülər yayılıb. 211 saylı Marşrutda maska taxılmır. 211 saylı Marşrut sürücüsü qaydalara əməl etmir.\nPrevious Tikinti özbaşınalığı: Təhlükəsizlik qaydalarına əməl olunmur\nNext “DƏMİR YUMRUQ”


ABŞ Rusiya və Çinin əməkdaşlığından niyə narahatdır? | Eurasia Diary\nABŞ Rusiya və Çinin əməkdaşlığından niyə narahatdır? | Eurasia Diary - ednews.net\n17.06.2021 23:32 Dünya A- A A+\nİyunun 15-də ABŞ Kosmik Agentliyinin (NASA) baş katibi Bill Nelson verdiyi açıqlamada Rusiya və Çin arasındakı əməkdaşlıq prosesini yaxından izlədiklərini və Vaşinqtonun rəqiblərindən geri qalmağı düşünmədiyini qeyd edib.\nNelson eyni zamanda 16 iyunda Rusiya və Çin arasında birgə əməkdaşlığa dair fəaliyyət planının elan olunacağını da bildirib.\nOnun sözlərinə görə, nə qədər birgə əməkdaşlıq şəraitində işlər görülsə də, ABŞ üçün rəqiblərini qabaqlamaq daha önəmlidir. Bu məqsədlə Ay səthinə ilk qadın və ilk qaradərili kosmonavtın endirilməsi ABŞ-ın əsas prioritet sahəsidir deyə, Nelson qeyd edib.\nQeyd edək ki, Bill Nelsonun bu açıqlamaları Rusiyanın Sankt-Peterburq şəhərində baş tutan GLEX-2021 Beynəlxalq Kosmik Tədqiqatlar konfransı haqqında qeyd edib. 14-18 iyun tarixləri arasında keçirilən konfrans məşhur kosmonavt Yuri Qaqarinin kosmosa çıxışının 60-cı il dönümü münasibətilə təşkil edilir. Konfransı önəmli edən bir digər amil isə əsas iştirakçılar olan Rusiya və Çin arasında kosmik sahədə əməkdaşlıq haqqında müzakirələrin aparılacağıdır.\nABŞ-ın yer almadığı kosmik nizam\nKonfransın gedişində Rusiya Federal Kosmik Agentliyinin (Roskosmos) sədri Dimitri Roqozin “Zevs” adlı yeni kosmik aparatın təqdim edib. Roqozin, yeni aparatın Mars və Venera ekspedisiyaları ilə yanaşı günəş sistemindən kənardakı araşdırmalar üçün də istifadə olanacağını bildirib.\nRoqozin konfransda ABŞ-la da qarşılıqlı əməkdaşlıq məsələsinə də toxunub. Onun sözlərinə görə, Rusiya ABŞ-la Beynəlxalq Kosmik Stansiyada çərçivəsində əməkdaşlığını davam etdirə bilər Lakin bunun üçün kosmik sahədə Rusiyaya tətbiq olunan sanksiyalar aradan qaldırılmalıdır. Əks halda isə hər dövlət müstəqil şəkildə özünün kosmik stansiyasını quracaq.\nQeyd edək ki, Rusiya daha əvvəl 2025-ci ildə sona çatacaq Beynəlxalq Kosmik Stansiyadakı təmsilçiliyini sona çatdıracağını elan edib. Bunun əvəzinə Çinlə birgə əməkdaşlıq edəcəyi gözlənilən Rusiyanın artıq hazırlanma prosesində olan yeni kosmik stansiyada yer alacağı ehtimal olunur.\nRusiyanın kosmik rəqabət strategiyası\nRozoqinin konfransdakı çıxışı Rusiyanın yeni kosmik rəqabətdə istəkli olduğunu ortaya qoyur. Xüsusilə Çinlə bu sahədə aparılacaq əməkdaşlıq Rusiyanın maraqlarına tam şəkildə cavab verir. Lakin Rusiyanın kosmik strategiyasının Çindən fərqli olduğu nəzərə çarpır. İlk olaraq Rusiyanın Çin və ABŞ qədər ciddi iqtisadi imkanlara malik olmadığı aydındır.\nMövcud iqtisadi imkanların böyük hissəsini kosmik rəqabətə həsr etmək isə Rusiya üçün arzuolunmaz nəticələr gətirə bilər. keçmiş SSRİ-nin oxşar təcrübəsindən yaxşı dərs çıxaran Rusiya eynilə müdafiə sənayesində olduğu kimi strateji hədəflər üzərinə köklənəcək.\nRusiya üçün mövcud iqtisadi imkanlar daxilində hər hansı bir hədəfi reallaşdırmaq daha çox perspektiv gətirəcək addımdır. Roqozinin qeyd etdiyi kimi termonüvə mühərriklərindən kosmosda istifadə olunması Rusiyanın genəş sistemindən kənarda və daha uzaq məsafələrdə araşdırma aparmasına imkan verə bilər.\nABŞ-la birbaşa və kompleks rəqabət içərisində olan Çindən fərqli olaraq Rusiya strateji hədəflərə yönəlməklə kosmik rəqabətdə öz rolunu və nüfuzunu qoruyub saxlamağı bacara bilər.\nBu gün Aya kosmonavt endirmək və müstəqil kosmik stansiyaya malik olmaq Çin və ABŞ üçün əsas rəqabət mövzusudur. Rusiya isə məhdud qaynaqlarını bu iş üçün sərf etməkdənsə, kosmik araşdırmalar istiqamətində önəmli addımlar atmağı planlaşdırır.\nABŞ-ın nədən narahatdır?\nRusiya və Çin arasındakı kosmik əməkdaşlıqdan ən çox narahat olan tərəf şübhəsiz ki, ABŞ-dır. Bunun ilk səbəbi bu vaxtadək ABŞ-ın kosmik fəaliyyət istiqamətlərində rəqibsiz lider olması idi. Ancaq indi Rusiya və Çinin birgə fəaliyyəti qarşıdakı illərdə bu liderliyi sarsıda bilər.\nDigər tərəfdən Rusiya və Çin kosmik sahədə ayrı-ayrılıqda ABŞ üçün ciddi təhlükə yaratmasalar da birgə əməkdaşlıq, hər iki ölkənin ortaq texnoloji imkanları bölüşməsinə imkan verəcək. Bu əməkdaşlıq təkcə kosmik sahədə yox, həm də yerdə davam edə bilər. Rusiya və Çinin kosmik tədqiqatlarla yanaşı hərbi sahədə də əməkdaşlıq etməsi gələcəkdə kosmosun hərbiləşdirilməsi ehtimalını düşündüyümüzdə ABŞ üçün ciddi təhlükə meyarına malikdir.\nNəhayət üçüncü səbəb isə Çin və Rusiya əməkdaşlığının kosmosdan enerji mənbəyi kimi istifadə etmə potensialıdır. Son illərdə kosmik rəqabətin ciddi şəkildə güclənməsinin arxasında duran amil də məhz budur. Daha böyük enerji mənbələri əldə etmək.\nABŞ hazırda Yer-dəki enerji hövzələri üzərində nəzarəti təmin etməyi bacarır və bununla Rusiya və Çinin iqtisadi portensialını qismən də olsa təmzimləyir. Lakin gələcəkdə bui ölkələrin kosmik enerji mənbələrinə çıxış imkanı ABŞ-ı bu nəzarətdən məhrum edəcək.


APA - Nazir: "Qlobal iqtisadiyyat üçün çətin olan dövrü uğurla başa vurmuşuq"\n17 Mart 2017 / 17:00\nƏmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsindən “APA-Economics”ə verilən məlumata görə, bunu əmək və əhalinin sosial müdafiəsi naziri Səlim Müslümov Novruz bayramı münasibəti ilə nazirlikdə təşkil olunan bayram toplantısında bildirib.\nNazir diqqətə çatdırıb ki, cari ilin ötən dövründə ölkəmizdə əhalinin sosial müdafiəsinin gücləndirilməsi işləri uğurla davam etdirilib: “Bu sahədə mühüm tədbirlərdən biri də Azərbaycan prezidenti İlham Əliyevin 2016-cı il 7 aprel tarixli Sərəncamına əsasən, Əmək və Əhalinin Sosial Müdafiəsi Nazirliyi tərəfindən özünüməşğulluq proqramı çərçivəsində işsiz və işaxtaran şəxslərin ailə bizneslərini qurmaları üçün aktivlərlə təminatına başlanması olub. Ötən ayın ortalarından bəri, yəni təqribən bir ay ərzində artıq 16 rayon üzrə 200 nəfərdən çox işsiz və işaxtaran şəxsə ailə bizneslərini qurmaları mal və materiallar təqdim olunub. Hazırda bu işlər davam etdirilir və özünüməşğulluq proqramı çərçivəsində ailə təsərrüfatlarını yaratmaq üçün aktivlərlə təmin olunanların sayı bu ayın sonunadək artıq 25 rayon üzrə təqribən 400 nəfərə çatacaq. Yaxın aylar ərzində isə proqramın yekunu olaraq 1500 nəfərin aktivlərlə təminatının tam yekunlaşacağı nəzərdə tutulur”.\nÖlkəmizdə milli-mənəvi dəyərlər sisteminin inkişafı, eyni zamanda dünyada geniş təbliği istiqamətində də mühüm işlər aparıldığını qeyd edən nazir bildirib ki, bu gün artıq Novruz bayramı UNESCO-nun qeyri-maddi mədəni irs siyahısındadır və BMT mart ayının 21-ini “Beynəlxalq Novruz Günü” elan edib. Bu nailiyyətlərin əldə olunmasında, xalqımızın yüksək mənəvi keyfiyyətlərini ifadə edən adət-ənənələrimizə, mədəni irsə daim hörmət və ehtiramla yanaşılmasında, onların qorunub saxlanması və inkişafında Azərbaycanın Birinci vitse-prezidenti, Heydər Əliyev Fondunun prezidenti Mehriban Əliyevanın xidmətləri xalqımız tərəfindən daim yüksək dəyərləndirilir”.


Xartum məhkəməsi Sudanın sabiq prezidenti Ömər əl-Bəşiri korrupsiya işi üzrə on il azadlıqdan məhrum edib.\nXezerxeber.az xəbər verir ki, sonradan 75 yaşlı sabiq prezidentin həbs müddəti yaşının çox olması səbəbindən on ildən iki ilə endirilib.\nHərbi prokurorluğun müstəntiqləri Ömər əl-Bəşirin yaşadığı evdə axtarış zamanı 6 milyon avro, 351 min dollar, həmçinin 5 milyard Sudan funtu (təxminən 105 milyon dollar) aşkarlayıb. Ona qarşı xarici valyuta saxlama, korrupsiya və qanunsuz hədiyyə alma maddələri üzrə ittiham irəli sürülüb.\nXatırladaq ki, ölkəyə 30 il rəhbərlik etmiş Ömər əl-Bəşir 2019-cu il aprelin 11-də hərbi çevriliş nəticəsində hakimiyyətdən uzaqlaşdırılıb və bir qədər sonra həbs olunub. Ordu, həmçinin parlamenti buraxıb, konstitusiyanın fəaliyyətini dayandırıb, hakimiyyəti isə keçid şurasına təhvil verilib.


Panik atak və panik pozğunluğu nədir? – Psixologiya\nAni başlayan və hərdənbir təkrarlanan, sıx çətinlik və ya qorxulardır. Bəziləri bunu ‘kriz” deyə də adlandırırlar.Panik atak, ani başlayır, get gedə şiddətlənir və şiddəti 10 dəqiqə içində, ən pik səviyyəyə çıxır, və hətta çox vaxt 10-30 dəqiqə, nadir hallarda 1 saata qədər davam etdikdən sonra özbaşına keçir.\n• Panik atakın ‘infarkt keçirib ölmə’, ‘idarəsini itirib dəli olma’ ya da “iflic keçirmə” kimi pis nəticələndirərə yol aça biləcəyi inancıyla davamlı qayğı duyma ya da həkim-həkim gəzmə, təcili xidmətlərə qaldırılmalar,\nHeç bir səbəb yox ikən və birdən-birə başlayan ürək döyünmələri, tərləmə, sinədə sıxılma, nəfəs darlığı ya da baş gicəllənməsi, balanssızlıq, huşunu itirmələr adamı dəhşətə gətirir. Adam ‘infarkt’ keçirdiyini ya da iflic keçirməkdə olduğunu zənn edərək ‘ölüm qorxusu’ ya da ‘iflic olma qorxusu’ yaşayır.Bəzən də qəribəlik, çaşqınlıq hissi, baş gicəllənməsi, huşunu itirəcəkmiş kimi olma, özünü və ya ətrafını bir qəribə ya da dəyişik hiss etmə kimi duyğuların ortaya çıxmasıyla, ‘idarəsini itirməyə’ ya da ‘dəli olmağa başladığını düşünərək özünə ya da ətrafındakılara bir zərər verməkdən qorxmağa başlar. Xəstə dərhal, ən yaxın həkim ya da təcili xidmətə aparılır. Orada edilən bir çox müayinə və digər araşdırmalarda heç bir şey tapılmaz. Xəstəliyinin nə olduğu soruşulduğunda isə həkimlər ‘heç bir şeyi yoxdur’ ya da “stressdən olmuşdur’ deyirlər, çox vaxt sakitləşdirici verilərək evinə göndərilirlər.\nPanik atak təkrarlanmağa davam etdikcə, xəstə, ataklar arasındakı dövrdə gərgin, narahat bir şəkildə hər an yeni bir panik atakın gələcəyini gözləməyə başlayar. Bu narahat gözləyişə ‘Gözləmə Qayğısı ‘ adı verilir. Hücumların (atakların) çox vaxt naməlum zaman və yerlərdə gəlməsi bu qayğını daha çox artırar. Hücumlar sıxlaşdıqca, infarkt keçirib ölmə, iflic olma ya da idarəsini itirib dəli olma qorxuları möhkəmlənər.\nBir müddət sonra hücumlara və hücumlar əsnasında reallaşacağına inandıqları “fəlakətlər”ə qarşı bəzi tədbirlər götürməyə və bəzi davranışlarını dəyişdirməyə başlayarlar.\nPanik pozuqluğu cəmiyyət içərisində olan hər hansı 100 adamın təxminən, 3-4ü bu xəstəliyi ya daha əvvəl keçirmişdir ya da hələ də bu xəstəliyi yaşamaqdadır. Hər yaşda başlaya bilməklə bərabər ən sıx 20-35 yaşları arasında başlayır. Qadınlarda, kişilərə görə 2-3 dəfə çox görülür. Panik pozuqluğu, gündəlik həyatımızda etdiyimiz bəzi davranışlarımızın nəticəsində ortaya çıxan və tamamilə ‘ təbii və zərərsiz ‘ olan ürək döyünməsi, tərləmə, nəfəs sıxılması ya da baş gicəllənməsi kimi fiziki simptonlar, xəstə tərəfindən pis bir xəstəliyin əlamətləri olaraq qiymətləndirilməsi və bunun nəticəsində də ‘infarkt keçirirəm, öləcəyəm’, ‘dəli oluram’, “iflic olacağam” şəklində səhv şərh olunması ilə meydana gələr.\nPanik pozğunluğu, müalicəsi mümkün olan bir psixoloji narahatlıqdır. Narahatlığı olan adamın əvvəlcə müalicəni qəbul etməsi və narahatlığının psixoloji səbəblərdən qaynaqlandığına razı olması lazımdır. Bu xüsusilə müalicə üçün çox əhəmiyyətlidir. Panik pozuqluğu olanlar üçün ən uyğun müalicə üsulu; dərman müalicəsi və psixoterapiyaların birlikdə icra edilməsidir. Panik pozğunluğu olan xəstələrinin tez-tez dərmanla əlaqədar (asılılıq, dərmanın zəhərləyəcəyi və ya toxunacağına dair) qorxuları da olur. Ancaq müalicədə istifadə olunan dərmanlar – antidepressiyon dərmanlar (SSRI) asılılıq yaratmazlar. Yan təsirləri isə son dərəcə azdır və təhlükəli deyil. İstənildiyində həkim təklifi ilə rahatlıqla kəsilə bilərlər.Dərman müalicəsinə əlavə olaraq tətbiq olunan psixoterapiya ilə adamın mənfi düşüncə və davranış formalarının dəyişdirilməsi və xəstəliklə mübarizə etməsi üçün daha aktiv olması məqsəd qoyulur. Tətbiq edilən psixoterapiya – dərman müalicəsinə yoldaşlıq edən hipnoz ilə müalicədir. Çünki dərman müalicəsinə psixoterapiya yoldaşlıq etmədiyində, şəxsə bu əlamətlərlə necə baş etmək lazim olduğunu öyrədilmədiyi təqdirdə panik pozuqluğunun təkrarlanmasına və xronikiləşməsinə sıx rast gəlinir. Hipnoz altında adaptasiya, laqeydləşdirmə (desensitizasiya), üstünə getmə (exposure) çox rahat edilir. Koqnitiv hipnoterapiya ilə də xəstənin səhv inancları düzəldilə bilir, yeni tramvatik həyat hadisələri də yenə çox komfortlu bir şəkildə hipnoterapiya ilə təhlil edilə bilir.\nPanik hücumu əsnasında insanların öldüklərinə, havalandıqlarına ya da davranışlarının nəzarət altından çıxdığına dair heç bir tibbi məlumat yoxdur. Bu səbəblə panik atak keçirdiyiniz zaman; bunun ölümcül olmadığını, havalanmağa gətirib çıxarmayacağını, hiss etdiyiniz narahatlığın keçəcəyini düşünməlisiniz…\nViktor Emil Franklın “Həyatın mənası” nəzəriyyəsi


Kimya mühəndisliyi - kimyafobiya\nKimya elmi sahədir hansıki üzvi, qeyri-üzvi, analitik, fiziki kimya və bio-kimya kimi sahələri özündə birləşdirir. Kimyəvi araşdırmalar və kimyəvi yeniliklər (ixtiralar) bu sahələri əhatə edən araşdırmalar olmalıdır. Kimya mühəndisliyi bu sahələrlə yanaşı həmçinin istilikötürmə, maye dinamikası, avadanlıqların dizaynı və s. sahələridə əhatə edir.\nKimyaçıların diqqət etdiyi məsələlər yeni maddələrin alınması və ya artıq aşkarlanan madələrin dərin araşdırılması, maddələrin kimyəvi və fiziki keyfiyyətlərinin daha dərindən araşdırılması, təcrübələr apararaq bilinməyən məlumatların əldə edilməsi və teoremlərin, formullların test edilməsidir.\nKimya mühəndislərinin diqqət etdiyi məsələlər isə kimyaçılar tərəfindən əldə olunmuş bilgilər əsasında yeni məhsulların alınmasıdır.Bəzən daha keyfiyyətli məhsul istehsal edən yeni qurğuları dizayn edirlər. İstehsalatda prosesin gedişatında və ya qurğularda yaranan problemləri də həll etməlidirlər.\nKimya və Kimya mühəndisliyi fərqlər\nKimyaçılar daha çox laboratoriyalarda işləyirlər, çünki kimyəvi analizlər, elmi araşdırmalar etməlilər və materialları dahada təkmilləşdirməyə diqqət yetirməlidirlər. Təhsil ocaqlarında və zavodlarda xüsusi araşdırmalar tələb edən sahələrdədə işləyirlər.\nKimya mühəndisləri zavodlarda işləyirlər. Elmi araşdırmaları istehsalata tətbiq etməlidirlər. Bəzən ehtiyac olarsa kimyaçılarla birlikdə laboratoriyalarda işləyirlər. Universitetlərdə tələbələrlə öz biliklərinin paylaşan kimya mühəndisləridə mövcuddur.\nKimyaçılar kiçik ölçülü materiallarla işləyirlər, onların üçün lazımı avadanlıqlar laboratoriya eynəyi, laboratoriya masası, laboratoriya köynəyi və s.-dir.\nKimya mühəndisləri istehsalat sahələrinin ləvazimatları ilə işləyir, böyük ölçülü proseslərə nəzarət edirlər.\nKimyaçılar yeni maddələr araşdırmaq və yeni məhsulları laboratoriyaya uyğun ölçüdə hazırlamaqdır. Məsələn, kimyəvi preparatlar, dərmanlar, neft məhsulları, propilen, kauçuk rezin və s. Mühəndislər yuxarıda qeyd olunmuş məhsulları çoxsayda və insan istifadəsinə uyğun şəkildə istehsal edirlər. Beləliklə, həmin məhsullar asan tapıla bilir.\nƏtrafımızdakı çox insan kimyaçıların nə işlə məşğul olduqlarını az və ya çox başa düşürlər və onları tanıyırlar, çünki orta məktəbdə "kimya" fənni keçiblər.\nAmma, kimya mühəndisləri kimyaçılar qədər tanınmırlar və nə ilə məşğul olduqaları bir qədər müəmmalıdır.\nÇox gümanki, hər iki sahəyədə Nobel mükafatı daha çox diqqət artırar. Kimya üzrə Nobel mükafatı 1901-ci ildən indiyə kimi 166 elm adamına verilib, amma mən elə fikirləşirəmki onlardan sadəcə 6-sı kimya mühəndisləri olublar. Koichi Tanaka, Jon B. Fenn, Kurt Wuthrich, Linus Carl Pauling, William Francis Giauque və Robert H. Grubbs.\nKimya mühəndisləri öz sahələrini tanıtmaq üçün daha çox çalışmalıdırlar.\nKimya elmin kökü bir neçə əsr bundan qabağa dayanır və tarixi elm sayılır. Keçmiş sivilizasiyaların praktiki kimya biliklərinin olduğu qazıntılar və tarixi araşdırmalar nəticəsində məlum olub. Keçmiş insanlar metalurgiyada, dulusçuluq sahəsində və boyaçılıqda ilkin kimyəvi biliklərdən istifadə ediblər. Kimya elm kimi inkişaf etməyə 16-cı əsrdə başlayıb. Robert Boyl ilk kimya alimlərindəndir və onun Boyl qanunu ilk kimya qanunlarından biridir.\nKimya mühəndisliyi ilk dəfə 18-ci əsrdə Georg E. Davidin əsərində "Kimya mühəndisliyi" yazmasıyla ortaya çıxıb. Kimya mühəndisliyinin vacibliyi 1-ci dünya müharibəsindən sonra daha çox anlaşıldı və 1922-ci ildə ilk kimya mühəndisliyi cəmiyyəti yaranmağa başladı.\nKimya sahəsində işləyən kişi və qadınların sayı nisbətən eynidir. Bir neçə il bundan qabaq İngiltərədə aparılan araşdırmaya görə kimyaçıların 42 %-i qadındır.\nKimya mühəndisiliyi ixtisasında təhsil alanların dörddə biri qadındır. Bu nəticə çoxda yüksək rəqəm deyil, amma digər mühəndislik sahələriylə müqayisə etdikdə, ən çox qadın mühəndis sayısı kimya mühəndisliyi sahəsindədir.\nBunu demək vacibdirki, kimyaçı ilə kimya mühəndisi yüksək nəticə almaq üçün birlikdə işləməyi bacarmalıdırlar. Əməkdaşlıq bizim işin sütunudur.\nKimya mühəndisliyi cəmiyyətləri\nBir çox elmi və mühəndislik sahələrinin olduğu kimi, kimya mühəndisliyinin də özünəməxsus cəmiyyətləri var. İlk öncə bu sualdan başlayaq, cəmiyyət nədir?\nCəmiyyətlər xüsusi bir ixtisasla məşğul olan insanların üzv olduğu qurumlardır. Onların əsas vəzifəsi birlikdə layihələr hazırlamaq və ya digər ixtisas yönümlü işlərlə məşğul olmaqdır. Şirkətlər və işçilər arasında əlaqə yaratmaq və dəyərli məlumatlar paylaşmaqda onların əsas vəzifələrindən biridir. Həmçinin, xarici ölkədən tanışlar qazanmaq və onların köməyi ilə inkişaf etmək xüsusilə yeni dil öyrənmək üçün bu günümüzdə sıx-sıx istifadə olunur. Bir mühəndisin belə cəmiyyətlərdən birinə üzv olması onun sosiyal-aktiv olmasına dəlalət edir. Bundan başqa, qabaqcıl şirkətlər işə götürərkən cəmiyyətlərə üzv olan namizədlərə üstünlük verirlər. Məşhur cəmiyyətlərə SPE, İCHEME-ni misal göstərə bilərik. SPE neft-qaz mühəndisliyi və ya həmin sahəyə marağı olan şəxslər üçündür, dəyərli məlumatlar və maraqlı fəaliyyətləri ilə yadda qalırlar. İCHEME isə kimya mühəndisləri üçündür və çox məşhur cəmiyyətlərdən biridir. Təbiiki onların fəal üzvü olmaq çox şey qazandırır və müsbət addım sayılır. Onlara üzv olmaq üçün müəyyən qədər maliyyə tələb olunur, təxminən 20-100 dollar arası. Amma pulsuz üzv ola biləcəyimiz cəmiyyətlərdə var, məsələn, SPE.\n1) İCheme ( İnstitution of Chemical Engineers, Birləşmiş Krallıq) - ilk kimya mühəndisliyi cəmiyyətdir, 1922-ci ildə yaradılıb. Hazırda dünyada ən məşhur və mühəndislərə xeyir verən cəmiyyətlərdən biri sayılır. http://www.icheme.org/\n2) AiChE ( American Institute of Chemical Engineers )- https://www.aiche.org/\n3) EFCE (European Federation of Chemical Engineering )\n4) SCEJ (Society of Chemical Engineers, Japan. -\n5) DECHEMA(Gesellschaft für Chemische Technik und Biotechnologie, Almaniya) - https://dechema.de/\nKimya mühəndislərinin vəzifələri və üzləşdiyi problemlər\n1. Kimya mühəndisləri (Proses mühəndisləri) istehsalat prosesini minumum sərfiyyatla maksimum məhsul əldə etməyi üçün dizayn edirlər.\n2. Kimya mühəndisləri (Proses mühəndisləri) temperaturu, təzyiqi, axın sürətini və vaxtı optimallaşdırmalı və ən yaxşı şəraitə uyğunlaşdırmalıdırlar.\n3. Təhlükəsizlik, risk faktorlarını nəzərə alaraq istehsalat prosesini dizayn etməlidirlər.\n4. Proses zamanı problemlər yaranarsa həmin problemləri aradan qaldırmalıdırlar.\n5. İstehsalat zamanı şəraitə ən çox uyğun gələn qurğulardan istifadə etməlidirlər.\n6. Təbiətə minimum dərəcədə zərər verən proseslər yaratmalı və ya yenidən dizayn etməlidirlər.\n1. Kimya mühəndisliyi (Proses mühəndsiliyi) sahəsində bilikli və bacarıqlı mühəndislərin digər mühəndsilik növlərindən nisbətən az olması, əməkdaşlıq tələb edən proyektlərdə çətinlik yaradır.\n2. Bəzi zavod və fabriklərdə istehsal olunan maddənin və ya istehsalat prosesində iştirak edən maddələrin insan sağlamlığına zərərli olması, iş şəraitində problemlər yaradır.\nMassachusetts Institute of Technology (MİT) universitetinin "Kimya mühəndisliyi nədir?\nMİT universiteti hazırda dünya üniversitetləri arasında reytinqinə görə birinci yerdədir. Bu universitet Amerikada yerləşir və hər il yüzlərlə mühəndis və alim yetişdirir. Beynəlxalq reytinq agentlikləri tərəfindən hazırda "Kimya mühəndisliyi"-nin ən yaxşı tədris olunduğu universitet hesab olunur.\nHəmin universitetin "Kimya mühəndisliyi nədir?" məqaləsini sizlərlə bölüşürəm.\nKimya mühəndisliyi mühəndislik və molekulyar elm arasında xüsusi yeri var. Bu sahənin kimya, biologiya, riyaziyyat, fizikanın əsasları ilə bağlılığı var, bundan başqa kimya mühəndisliyinin material balansı, kompüter elmləri, mexanika mühəndisiliyi, elektrik mühəndisiliyi, inşaat mühəndisliyi ilə bəzi ortaq cəhətləri var. Kiimya mühəndisliyi məzunlarının çox gözəl işlərlə məşğul olmağı üçün böyük imkanları var.\nƏnənəvi kimya mühəndisliyinin yanacaqların tərkibi və enerji sistemləri ilə bağlılğı var, amma bugünün kimya mühəndisliyinin dərman istehsalı, biotexnologiya, mikroelektronika, mürəkkəb materiallar, enerji, istehlak edilən məhsullar, istehsalat və ekeloji həllərlə başçılıq edən sahədir. Yeni nəsil kimya hühəndsiliyi sahibkarlar kimi təlim keçirlər hansıkı yeni, inovativ biznes sahələri yaradıblar. Şübhəsizki, bunun sübutu kimya mühəndislərinin aparıcı qlobal biznes sahələrinin yaradıcıları olmasıdır, məsələn 3M, DuPont, İntel, General Electric, Union Carbide, Dow Chemical, Exxon, BASF, Gulf və Texaco.\nKimya mühəndsiliyi sahəsində bakalvr və bakalavr sonrası elmi dərəcəsi olan insanlar, sənayedə, akademiyalarda, danışmanlıkda, hüquq, tibb, maliyyə və digər sahələrdə işləyirlər. Ətraflı məlumat üçün: İnistute of Chemical Engineering (AİCHE)-https://www.aiche.org/ . AİChE ona üzv olan məhsuldar şirkətlərin onlayn məlumat bazasını paylaşır. Chemical Engineers in action- https://www.aiche.org/community/students/career-resources-k-12-students-parents/what-do-chemical-engineers-do , səhifəsi kimya mühəndislərinin edə biləcəyi bir çox sahəni qeyd edir.\nKimya mühəndisi və ya proses mühəndisi olmaq istəyənlər üçün bilinməsi gərəkən vacib mövzulardan biri olan kütlənin ötürülməsi əməlliyatı haqqında ümumi məlumat:\nKütlənin bir yerdən digər yerə ötürülməsi prosesi sənayedə mühüm əhəmiyyət daşıyır. Kütlənin ötürülməsi axın şəklində, fazaların dəyişilməsi nəticəsində ötürülə bilir. Kütlənin ötürülməsi bir çox sənaye proseslərində, məsələn, absorbsiya, buxarlanma, qurutma, çöküntü, membran filtrasiyası və distillasiya proseslərin mühüm tərkib hissəsidir. Kütlə ötürülməsi müxtəlif mexaniki prosesler də tətbiqi üçün elm adamları tərəfində araşdırılır. Kütlə ötürülməsi prosesinə misal kimi, suyun müəyyən qabdan atmosferə buxarlanmasını, qanın ağ ciyərdə və böyrəklərdə təmizlənməsini, spirtin distillasiyasını göstərə bilərik. Sənayevi proseslərdə isə, kütlə ötürülməsi əməliyyatlarına, kimyəvi maddələrin distillasiya kolumundan ayrılmasını, absorberlərin növləri olan təmizləyici absorberləri və soyucu absorberləri, həmçinin, aktivləşdirici adsorber yataqlarını, maye-maye ayırıcılarını misal göstərə bilərik. Sənayedə olan soyuducu qüllələrdə kütlə ötürülməsi ilə yanaşı maddələrin daşınması əməlliyatları birlikdə həyata keçirilir. Soyuducu qüllələrdə istiliyi kütlənin ötürülməsi vasitəsilə daşıyırlar. İsti suyu hava ilə əlaqəyə keçməsinə şərait yaradaraq onu soyutmaq olar.


Dərman Allergiyası Əlamətləri Nələrdir? – İSTANBUL ALLERGİYA MƏRKƏZİ-0850 433 93 93\nAna sayfa » Dərman Allergiyası Əlamətləri Nələrdir?\nUşaqlarda görülən dərman allergiyası, immunitet sisteminin bir dərmanı xarici və zərərli bir maddə olaraq qəbul edib, orqanizmi bu dərmana qarşı qorumaq üçün göstərdiyi reaksiya nəticəsində meydana gəlir. Dərmanın allergiyası çox sıx görülən bir allergik xəstəlik deyil, ancaq əlamətləri aydın olduğunda, allergik astma, allergik soyuqdəymə kimi digər xəstəliklərin meydana gəlməsi qarşısı alına bilən. Bu məqaləmizdə sizlərə uşaqlarda dərman allergiyası əlamətlərini izah etdik.\nDərmanın allergiyası Əlamətləri\nUşaqlarda görülən dərman allergiyası ciddi və əhəmiyyət verilməsi lazım olan bir mövzudur. Allergiyaya səbəb olan dərmanın alınmasından sonra ortalama 1 saat içərisində allergiya əlamətləri meydana gəlməkdədir. Çox məşhur olaraq görülməsə də bəzi hallarda, bu simptomlar ilk saatda görülməz ancaq bir neçə gün ya da həftə içərisində meydana gələr.\nDərmanın allergiyasının ən məşhur görülən əlamətləri bunlardır:\n-Nəfəs almada çətinliyi\n-Göz qaşınma və sulanma\nAnafilaksi Risk Taşıyan Bir əlamətdir\nAnafilaksi geniş görülməyən bir əlamət olsa belə, uşağınızın bədənindəki bir çox sistemi pis istiqamətdə təsir edən və həyati riski daşıyan çox əhəmiyyətli bir əlamətdir. Uşağınızdan anafilaksinin inkişaf etdiyini başa düşməniz üçün bu əlamətləri müşahidə edə bilərsiniz.\n-Nəfəs almada çətinliyi yaradacaq şəkildə tənəffüs yolları və boğazda daralma\n-Mədə bulanması və qarın ağrıları\n-Diareya və ya qusma\n-Baş dönməsi və ya huşunu itirmə\nDərmanın allergiyası səbəbiylə Görülən Digər Vəziyyətlər Nələrdir?\nBəzi hallarda allergiyaya səbəb olan dərmanın qəbulundan sonra simptomlar dərhal görülməz. Bu vəziyyət nadir görülür ancaq, belə olduğunda bir neçə gün ya da həftələr sonra allergiya özünü göstərir. Hətta, uşağınızın istifadə etdiyi dərmanı istifadəsini kəssəniz belə simptomlar müəyyən bir müddət sonra görülür. Bu kimi vəziyyətlərdə ortaya çıxan xəstəliklər;\n-Serum Xəstəliyi: Dərmanın allergiyasına qaynaqlanan serum xəstəliyində simptomlar, qızdırma, dəridə qızartı, qabarma, qaşıntı, oynaq ağrısı və mədə bulantısıdır.\n-Dərmandan Kaynaklanan Anemiya: Bu xəstəlik qırmızı qan hüceyrələrində azalma və ürək ritm pozuqluğu, nəfəs almada çətinliyi, huşunu itirmə kimi əlamətlərə səbəb olmaqdadır.\n-DRESS Sindromu: Bu sindrom, ağ qan hüceyrəsi sayısında artım, dəridə qabarma, qızarma, qaşınma, linfa vəzlərində şişmə və gizli hepatit infeksiyasına səbəb olur.\n-Böyrək İltihablanması (nefrit): Böyrək iltihablanması vəziyyətində də, sidikdə qan, sərsəmlik, dəridə qabartı və qızdırma kimi əlamətlər müşahidə olunur.


Vahid Aliyev – Medium\nUĞUR: Azərbaycanda feminizm və kuirlər\nBu yaxınlarda OC-Media Ramil Zamanovdan mövqe yazısı paylaşmışdı. Yazının mövzusu maraqlı gəldiyi üçün tez açıb oxumağa başladım. Di gəl ki, yazıda qeyd olunan hər iki icmanın — feminist və kuir icmalarının təmsilçisi olduğum, hər iki icmada aktiv fəaliyyət göstərdiyim bir fəal kimi yazıda razılaşmadığım hissələr çox oldu. …\nKiborq və Kuir\nDonna Harraway və Judith Butler nəzəriyyələri\nKiborqlar — hibrid varlıqlar*\nHarraway həm pop mədəniyyəti, həm də akademiyada özünə yer tapmış çox nadir nəzəriyyəçilərdəndir. Son onilliklər ərzində formalaşmış eko-feminizmlə özünü müəyyən edir. Adından da göründüyü kimi eko-feminizm feminist və ekologistlərin problemlərini birləşdirir. Françoise d’Eaubonne eko-feminizm termini ilk dəfə 1974-cü ildə yazdığı İnqilabi Fəaliyyətin Feminizmi (le Féminisme d’action révolutionnaire) istifadə etmişdir. …\n#LoveisLove — Homonormativlik\nBundan əvvəlki yazıda da qeyd etdiyim kimi, son illərdə bizim ölkədə də kuir diskurs “sevgi elə sevgidir” üzərində qurulur və bu sloqan 70-ci illərdə Qərbdə formalaşan gey azadlıq hərəkatının sloqanlarından biri olub. …\n#LoveisLove — Qərbdən nə öyrəndik\nSon illərdə ölkədə kuir diskurs “sevgi elə sevgidir” üzərində qurulub. Həştəq və ya sloqan Qərbdə formalaşmış və 70-ci illərdən başlayaraq LGBTİQ+lərin (bəlkə də lezbiyan və gey daha uyğun olardı) cəmiyyətlər tərəfindən qəbul olunmasında, qürur yürüşlərində və digər hadisələr vaxtı işlədilirdi. Hazırda bizdə də bu həştəq və sloqan geniş istifadə olunur…\nBərabərlik mənim üçün nədir?\nMinority Azərbaycanın “Bərabərlik sənin üçün nədir” sualına verilən cavabların çoxu ilə heç cürə razılaşa bilmirəm. Mənim də göndərdiyim video çox qısaldılıb. İstərdim ki, bərabərliyin mənim üçün nə məna daşıdığını qeyd edim.\nBərabərlik nədir, ya da başqa sözlə desəm, qəbul edilən və qəbul edilməyən fərqliliklər hansılardır sualına cavab haqqında düşünəndə haradan…\nNasist Almaniyası və Homoseksuallıq\n20-ci əsrdə homoseksuallara qarşı həyata keçirilmiş ən şiddətli repressiyaı 1933–1945-ci illər arasında Nasist Almaniyasında baş verib. Həmin ərəfədə nasistlər cəmiyyətdə kişi dominantlığını təmin etmək üçün ‘maskulin’ seksual davranışların tənzimlənməsinə cəhd edirdilər. Homoseksual kişilərə qarşı tədbirlər ən sərt şəkildə həyata keçirilirdi. Hətta adi bir öpüş və ya qucaqlaşma belə cinayət hesab…\nBədənim oyun meydançası deyil\nBu kiçik yazıda Bəxtiyar Hacıyevin Dağlıq Qarabağ və qadın bədəni barədə olan müqayisəsi haqqında yazmaq istəyirəm.\nƏrazi və ya məkan — azərbaycançılıq millətçiliyinin ən böyük və işlək millətçi quruluşudur. Bunu istər iqtidar, istərsə də müxalifətin çıxışlarında, nitqlərində görmək mümkündür. Dağlıq Qarabağ mövzusu, başqa sözlə ərazi və ya ərazi bütövlüyü millətçi ideologiyanın qurulmasında və möhkəmləndirilməsində xüsusi rol oynayır. Ərazi anlayışı Qərb düşüncəsindən bəhrələnərək qurulmuş və müasir millətçiliyin…\nYəqin ki, tale sözünün mənasını çoxunuz bilirsiz — əvvəlcədən müəyyən olunmuş və qaçılmaz olan hadisələr külliyatı kimi də başa düşmək olar. Qeyri-adi talelər haqqında, düzü, nə isə yazmaq bir fikrim yoxdur. Məqsədim sadəcə kuir olmağın miskin bir tale vəd etdiyi ehtimalı haqqında yazmaqdır. Kuir tale bir kuir ölümünün necə izah…\nƏməkçilər (işçi sinifi) və LGBTİ hərəkatı arasındakı əməkdaşlıq hər iki hərəkat üçün faydalıdır. Bu faydalılıq hərəkatların üzvlərinin sayını artırmaq, təsir dairəsini və sosial-iqtisadi ədaləti başa düşmək üçün interseksional çərçivəni daha da genişləndirmək imkanlarını təmsil edir.\nSeksual azlıqların emansipasiyası və sosial inteqrasiyası, əmək və əməkçi aktivizmi sosial transformasiyanın dərin, uzunmüddətli və…\nI believe hundreds of people enjoyed “Black Friday” in Baku, and billions around the globe!\nI do not remember since when, but adoption of US shopping tradition of Black Friday sales in Azerbaijan, accordingly importation of this consumer event together with episodes of violence definitely indicate the sparks of neoliberal…


28 Yanvar 14:25 | 797\nSİA-nın AFFA-ya istinadən məlumatına görə, UEFA daha əvvəl açıqlanmış təqvimə uyğun olaraq, Avropa çempionatının 12 şəhərdə keçirilməsi ilə bağlı öhdəliyini təsdiqləyib.\nUEFA-nın prezidenti Aleksander Çeferin deyib ki, UEFA Avropa çempionatının daha öncə planlaşdırıldığı kimi, 12 şəhərdə keçirilməsi öhdəliyinə sadiqdir. Avropa çempionatı milli komandalar üçün öncül turnirdir və futbolun bütün səviyyələrdə inkişafı üçün həyati əhəmiyyət kəsb edən maliyyə mənbəyidir. Turnirin vaxtı yaxınlaşdıqca vəziyyətin daha yaxşı olacağına optimist yanaşıram və oyunları qəbul edəcək şəhərlərə, hökumətlərə iyun-iyul aylarında nələrin həyata keçirilməsinin mümkün olacağı barədə ümumi mənzərənin necə olacağını müəyyənləşdirə bilmək üçün daha çox vaxt vermək lazımdır.\n“Azarkeşlər futbola xüsusilik qazandırır və bu, istər Avropa çempionatı, istərsə də hər hansı digər oyun üçün belədir. Biz onların stadionlara qayıtması üçün əlimizdən gələn hər şeyi etməliyik”, - deyə UEFA prezidenti bildirib.


“Xəzər Lənkəran”ın sabiq məşqçisi qəzaya düşdü - Sport24.Az\n“Xəzər Lənkəran”ın sabiq məşqçisi qəzaya düşdü\nTarix: 2018-01-12 15:10\n"Xəzər Lənkəran" klubunun sabiq məşqçisi qəzaya düşüb. Sport24.az xəbər verir ki, Lənkərandan Bakıya gələn "Ford" markalı sərnişin mikroavtobusunun qəzaya düşməsi nəticəsində "Xəzər Lənkəran" futbol klubunun məşqçisi, veteran futbolçu Namik Qarayev xəsarət alıb.\nQeyd edək ki, bu gün səhər saatlarında Lənkəran-Bakı sərnişin mikroavtobusu rayonun Ürgə kəndində qəzaya düşüb. Qəza nəticəsində 10 nəfər sərnişin xəsarət alıb. Onlardan 9-u xəstəxanaya yerləşdirilib, bir nəfərə isə hadisə yerində tibbi yardım göstərilib.


Rusiya hökumətində Putinin Türkiyə siyasətindən narazı çevrələr var – ŞƏRH - Modern.Az Azərbaycan və dünya xəbərləri\n22 mart 2021, 08:45 | ANALİTİKA\nRusiya hökumətində Putinin Türkiyə siyasətindən narazı çevrələr var – ŞƏRH\nAnkaradan gələn isti mesajlara baxmayaraq, Rusiya aviasiyası Suriyada Türkiyənin nəzarətindəki əraziləri, İdlib bölgəsini şiddətli şəkildə bombalayır.\nDünən İdlibin Atarib şəhərindəki xəstəxana, Kah qəsəbəsi, Türkiyə sərhədindən 3 km aralıdakı Sarmada yaşayış məntəqəsindəki qaçqın düşərgələri və TIR parkı, Türkiyə sərhədindən 2 km aralıdakı qazdoldurma məntəqəsi Rusiya hərbi təyyarələrindən atılan raketlərlə vurulub.\nTürkiyə Müdafiə Nazirliyi isə bombardmanı Suriya hökumətinin həyata keçirdiyini bəyan edib.\nModern.az xəbər verir ki, olayları şərh edən siyasi şicmalçı Şahin Cəfərli bildirib ki, Rusiya son həftələr Türkiyənin nəzarətindəki ərazilərdə resurs bazasını və infrastrukturu hədəf alıb. Neft saxlanan anbarlar və tankerlər, yük daşıyan TIR-lar davamlı şəkildə bombalanır.\n“Rusiya tərəfi hər zaman təkrarlayır ki, yalnız terrorçuları və onların gəlir mənbələrini hədəf alır.\nLiderlər arasında qarşılıqlı simpatiya olsa da, Rusiya - Türkiyə dövlətlərarası münasibətlərində ziddiyyətlər, toqquşan maraqlar var və bunları uzlaşdırmaq prezidentlər üçün asan olmur. Başqa bir tərəfdən, belə görünür ki, Suriyadakı Rusiya komandanlığına vəziyyətlə bağlı yerində qərar qərar qəbul edib, dərhal icra etmək üçün səlahiyyət verilib və onlar öz addımlarında incə siyasi məqamları nəzərə almırlar.\nBu da sirr deyil ki, Rusiya dövləti içərisində Putinin Türkiyə ilə bağlı siyasətindən məmnun olmayan çevrələr mövcuddur, Rusiya mediasını diqqətlə izləyəndə bunu sezmək olur”, - Ş.Cəfərli bildirib.


02-05-2019 14:47 - Sputnik.az - Siyasət 4\nErkən uşaqlıqda təməl xidmətlərin təmin olunması olduqca vacibdir\nBAKI, 2 may - Sputnik. "Dünyada uşaqların 50-70%-i psixoloji, seksual və fiziki zorakılığın qurbanı olur". Sputnik Azərbaycan xəbər verir ki, bunu UNİCEF-in Uşaq müdafiəsi, Avropa və Mərkəzi Asiya üzrə Baş Regional Məsləhətçisi Aaron Qrinberq V Dünya Mədəniyyətlərarası Dialoq Forumu çərçivəsində “Dayanıqlı inkişaf məqsədləri üçün tərəfdaşlığın qurulması” mövzusunda keçirilən iclasda çıxışı zamanı deyib.\nOnun sözlərinə görə, erkən uşaqlıqda təməl xidmətlərin təmin olunması olduqca vacibdir: "Erkən uşaqlıqda inkişafa qoyulan sərmayələr öz töhfəsini verir. Hazırda bu sahələrə nəhəng sərmayələr yatırılır. Bu sərmayələr uzun müddətli nəticələr əldə etmək üçün qoyulur".\nQrinberq vurğulayıb ki, bir çox dövlətlərin apardığı tədqiqatların nəticələri çoxlu sayda uşaqların zorakılığa məruz qaldıqlarını üzə çıxarır.\nErkən uşaqlıqda təməl xidmətlərin təmin olunması olduqca vacibdir Eldar Tanrıverdiyev, Sputnik Azərbaycan BAKI, 2 may - Sputnik.\nUNİSEF rəsmisi:"Dünyada uşaqların 50-70%-i psixoloji, seksual və fiziki zorakılığın qurbanı olur"\nUNİSEF rəsmisi:"Dünyada uşaqların 50-70%-i psixoloji, seksual və fiziki zorakılığın qurbanı olur"

“Erkən uşaqlıq inkişafına qoyulan sərmayələr öz töhfəsini yaxşı verir.\n“Bakı Prosesi” uğur tarixçəsinə çevrilib\n02-05-2019 23:46 - Modern.az - Siyasət\nModern.az xəbər verir ki, bu sözləri Avropa Şurasının Baş katibinin müavini Qabriella Battaini-Draqoni Bakıda “Ayrı-seçkilik, qeyri-bərabərlik və zorakı münaqişəyə qarşı fəaliyyət naminə dialoq quraq” şüarı altında V Ümumdünya Mədəniyyətlərarası Dialoq Forumundakı çıxışında bildirib. Avropa Şurası mədəniyyətlərarası dialoq sahəsində çalışır və bundan sonra biz böyük nailiyyətlərə imza atmağa çalışırıq.\nAzərbaycanda dəfn QAYDALARI DƏYİŞDİ - Prezident QANUNU TƏSDİQLƏDİ\n02-05-2019 21:58 - Big.az - Siyasət\nPrezident İlham Əliyev Azərbaycan Respublikasının Ailə Məcəlləsində və İnzibati Xətalar Məcəlləsində dəyişiklik edilməsi haqqında qanunu təsdiqləyib. BiG.AZ xəbər verir ki, Dəyişikliyə əsasən, Ailə Məcəlləsinə 196-cı maddə (Dəfnlərin reyestri) əlavə edilib.\nNazirlər Kabinetində qaçqınların yaşadığı binalrala bağlı iclas keçirilib\n02-05-2019 20:04 - Baku.ws - Siyasət\nMayın 2-də Nazirlər Kabinetində qaçqın və məcburi köçkünlərin məskunlaşdığı binaların vəziyyətinə dair iclas keçirilib. İclasda paytaxt ərazisində məcburi köçkünlərin məskunlaşdığı binalarda yoxlamalar aparan Fövqəladə Hallar Nazirliyinin arayışı dinlənilib.\n02-05-2019 16:40 - Faktor.az - Siyasət\nAzərbaycan Respublikası Nazirlər Kabinetinin normativ hüquqi aktlarının “Azərbaycan Respublikasının İnzibati Xətalar Məcəlləsində dəyişiklik edilməsi haqqında” Azərbaycan Respublikasının Qanununa uyğunlaşdırılmasını üç ay müddətində təmin edib Azərbaycan Respublikasının Prezidentinə məlumat versin;

1.4.\nUNİSEF rəsmisi: Dünyada uşaqların 50-70%-i psixoloji, seksual və fiziki zorakılığın qurbanı olur\n02-05-2019 12:57 - Trend.az - Siyasət\nTrend-in məlumatına görə, bunu UNİSEF-də Uşaq müdafiəsi, Avropa və Mərkəzi Asiya üzrə baş regional məsləhətçi Aaron Qrinberq V Dünya Mədəniyyətlərarası Dialoq Forumu çərçivəsində “Dayanıqlı inkişaf məqsədləri üçün tərəfdaşlığın qurulması” mövzusunda keçirilən beynəlxalq təşkilatların yüksək səviyyəli görüşdə çıxışı zamanı deyib. Xatırladaq ki, mayın 2-də Heydər Əliyev Mərkəzində “Ayrı-seçkilik, qeyri-bərabərlik və zorakı münaqişəyə qarşı fəaliyyət naminə dialoq quraq” şüarı altında V Ümumdünya Mədəniyyətlərarası Dialoq Forumu işə başlayıb.\nOruc - ictimai əxlaqı inkişaf etdirmək üçün ən təsirli amildir\n02-05-2019 08:55 - Milli.az - Siyasət\nBir müsəlman oruc tutan zaman yalandan, nifaqdan uzaq olmalı və düz danışıb, xeyir işlər görməlidir. Bəli, orucun fərdi bərəkətləri ilə yanaşı ictimai bərəkətləri də vardır.\nQasırğa böyük həyəcana səbəb oldu\n02-05-2019 17:36 - Sputnik.az - Hadisə\nRumıniya paytaxtında dəhşətli anlar yaşanıb BAKI, 2 may — Sputnik. Sputnik Azərbaycan-ın Türkiyə mediasına istinadən xəbərinə görə, qasırğa ətrafdakı hər kəsə dəhşətli anlar yaşadıb.\nBakıdakı metrostansiya adlarını xəritədə rus dilinə tərcümə edərək veriblər\n02-05-2019 14:15 - Sputnik.az - İKT\nMobil tətbiqin xəritəsində Bakı metropoliteninin bütün stansiyalarının adları rus dilinə tərcümə edilib. Qeyd etmək lazımdır ki, sözügedən xəritədə təkcə Azərbaycandakı metro stansiyalarının adları deyil, eləcə də Gürcüstan və Ermənistandakı metrostansiyaların da adları rus dilinə tərcümə edilib.\nTəhsil müəssisələri niyə düzgün mühafizə olunmur?\n02-05-2019 12:30 - Sputnik.az - Hadisə\nBu hadisədən sonra, demək olar ki, bütün təhsil müəssisələrində təhlükəsizlik xidməti gücləndirildi. Amma respublikadakı bütün təhsil ocaqlarının mühafizəsi mümkün deyil: "Bu gün respublikamızda 4500-dən çox orta məktəb, 1600-dən çox məktəbəqədər təhsil müəssisəsi, 50-dən çox universitet və bu qədər də orta ixtisas təhsili müəssisəsi, 100-ə qədər peşə təhsili müəsssiəsi fəaliyyət göstərir.\n02-05-2019 12:20 - Sputnik.az - Hadisə\nONA-nın əldə etdiyi məlumata görə, Bakı şəhər Baş Polis idarəsinin əməkdaşları ötən gün paytaxtın Nərimanov rayonu ərazisində yerləşən 5 saylı şəhər Klinik Xəstəxanasının qarşısında narkotik vasitələrin qanunsuz dövriyyəsi ilə məşğul olan şəxslərə qarşı əməliyyat keçirib. Əməliyyat zamanı bir qadın 62 bükümdə ümumi çəkisi 311 qramdan artıq olan qurudulmuş marixuananı 100 ABŞ dolları və 1830 manata satarkən saxlanılıb.\n02-05-2019 11:00 - Sputnik.az - İqtisadiyyat\nMayın 1-də rəsmi olaraq 1 dollar 1,7000 manata, 1 avro 1.9070 manata, 1 Rusiya rublu 0,0263 manata, 1 türk lirəsi isə 0,2850 manata bərabər idi BAKI, 2 may - Sputnik.\n"8 kilometr bazarı"nda satılan ət və ət məhsulları niyə təhlükəlidir\n02-05-2019 10:00 - Sputnik.az - İqtisadiyyat\nHər gün minlərlə insanın ziyarət etdiyi bir bazarda ətin açıq şəkildə piştaxta üstündə satılması sağlamlıq üçün təhlükəli deyilmi?! Qida mühəndisi Elsevər Fərzəliyev Sputnik Azərbaycan-a açıqlamasında bildirib ki, hələ sovet dövründən səhərlər baytarlıq idarələrinin möhürü vurulmuş ət məhsulları bazara çıxarılırdı.\nAmerikada qızılca tüğyan edir\n02-05-2019 09:13 - Sputnik.az - Hadisə\n22 ştatda peyvənd vurma proseslərinə başlanılıb BAKI, 2 may — Sputnik. 22 ştatda peyvənd vurma proseslərinə başlanılıb.\nSumqayıtda tikinti şirkəti ağaclara qənim kəsilib\n02-05-2019 00:29 - Sputnik.az - Hadisə\nFaktla bağlı MMC barəsində akt tərtib olunub və təbiətə 4740 manat məbləğində ziyan dəydiyi müəyyən edilib BAKI, 2 may — Sputnik. Faktla bağlı MMC barəsində akt tərtib olunub və təbiətə 4740 manat məbləğində ziyan dəydiyi müəyyən edilib.


Nazir Ramin Quluzadə Beynəlxalq Telekommunikasiya İttifaqının Baş katibi və iranlı nazirlə ikitərəfli görüş keçirib » Newscenter.az\nNazir Ramin Quluzadə Beynəlxalq Telekommunikasiya İttifaqının Baş katibi və iranlı nazirlə ikitərəfli görüş keçirib\n04 Dekabr 2019, 17:27\nNewscenter.az.4.12.2019. Nəqliyyat, Rabitə və Yüksək Texnologiyalar naziri Ramin Quluzadə ölkəmizdə səfərdə olan Beynəlxalq Telekommunikasiya İttifaqının Baş katibi Houlin Zao ilə ikitərəfli görüş keçirib.\nNewscenter.az-a nazirlikdən bi8ldirilib ki, görüşdə ölkəmizin sözügedən təşkilatın ali idarəetmə orqanı olan Şuranın üzvü kimi fəaliyyəti və qurumla gələcək əməkdaşlıq imkanlarına dair fikir mübadiləsi aparılıb.\nQeyd edilən layihə qadınların və qızların rəqəmsal hazırlığının inkişafına xüsusi töhfə verəcək. Layihənin icrası nəticəsində onlayn portal yaradılacaq və burada ana dilimizdə interaktiv multimedia kursları keçiriləcək. Kursları bitirən xanımlar BTİ-nin onlayn sertifikatı ilə təltif ediləcək. Layihənin əsas məqsədi ölkəmizin hər bir nöqtəsində xanımların İKT sahəsi, xüsusilə proqramlaşdırma üzrə karyera qurmasına dəstək verməkdir. Eyni zamanda, ödənişsiz onlayn kurslara qoşulan xanımlar “İKT LAB” Tətbiq və Tədris Mərkəzinin ölkənin 19 regionunda olan tədris mərkəzlərində sərbəst şəkildə onlayn kurslarda iştirak edə biləcəklər. Onlayn təlimlərə 2020-ci ildə start veriləcək.


Febril qıcolma nədir və xüsusiyyətləri | Baku Medical Plaza Pediatriya\nDr. Yaqut Hüseynli\nFebril qıcolma nədir?\nBədən hərarəti yüksək olduğunda yaranan qıcolmalara febril qıcolma deyilir. 1 ay-5 yaş arasında, ən çox da 18-22 aylıq uşaqlarda qeyd olunur.\nFebril qıcolmaların xüsusiyyətləri və təzahür formaları.\nBu tip qıcolmalar adətən qısa müddətli, generalizə (yayılmış) tonik-klonik, atonik, nadir hallarda fokal qıcolma şəklində keçir. Bir neçə dəqiqə ərzində davam edir. Bəzi hallarda tutmadan öncə ağlama, nəfəs saxlama, əzələlərin sərtləşməsi (tonik faza) ola bilər. Daha sonra üzdə və ətraflarda əzələ yığılmaları (klonik faza) görülə bilər.\nFebril qıcolmaların kliniki xüsusiyyətlərinə görə, 2 forması var: sadə və mürəkkəb (kompleks).\nSadə qıcolmalar febril qıcolmaların 80%-ni təşkil edir. Sadə febril qıcolmalar aşağıdakı kriteriyalara uyğundur:\nMüddəti 15 dəqiqədən qısa\nQıcolma forması – generalizə\n24 saat ərzində 1 dəfə\nQızdırma 38,5°C-dən yuxarı\nNevroloji status normal\nMürəkkəb (ağırlaşmış, kompleks) febril qıcolmaların 15-20%-ni təşkil edir. Kompleks febril qıcolmalar fokal komponentlə başlayan, müddəti 15 dəqiqədən artıq olan, 24 saat ərzində təkrarlana bilən tutmalardır. Bədən temperaturu 38,5°C-dən də aşağı ola bilər.\nHansı uşaqlarda febril qıcolma yarana bilər?\nFebril qıcolmaların yaranmasında ən önəmli risk faktorları xəstənin yaşı və bədən hərarətidir. Qızdırma nə qədər yüksək olarsa, qıcolma riski bir o qədər də yüksəkdir. Ailə üzvlərində və ya başqa yaxın qohumlarında febril qıcolma halları olan, nevroloji pozuntuları olan uşaqlarda febril qıcolmaların yaranma ehtimalı daha yüksəkdir.\nFebril qıcolma epilepsiyaya yol açırmı?\nSadə febril qıcolmaların epilepsiyaya dönmə riski çox aşağıdır (0,5%). Febril qıcolmanın epilepsiya xəstəliyinə çevirən risk faktorları: ailədə epilepsiya xəstəliyi, digər nevroloji xəstəliklər, psixomotor inkişaf geriliyi, kompleks febril qıcolmalar və s.\nUşaq Nevrologiyası bölməsi, Pediatriya şöbəsinin mühüm sahələrindən biri olaraq Baku Medical Plazada 7 gün, 24 saat yüksək səviyyədə fəaliyyət göstərir. Yeni doğulmuş uşaqlarda perinatal hipoksik-işemik ensefalopatiya, qıcolma və epileptik sindromlar, periferik sinir sisteminin zədələnmələri (bazu kələfi zədələnməsi və s.), beyin qansızmaları kimi bir sıra nevroloji xəstəliklərin diaqnostika və müalicəsi effektiv şəkildə aparılır.\nprevious post: Yenidoğulmuş uşağın sünnət edilməsi\nnext post: Körpələrdə infantil kolik (qaz sancısı) nədir?


Pensiya siyasəti, sosial sığorta qanunvericiliyi, sosial sığorta sistemində fərdi uçotun tətbiqi mövzusunda tədbir keçirilmişdir - serqqapisi.az\nPensiya siyasəti, sosial sığorta qanunvericiliyi, sosial sığorta sistemində fərdi uçotun tətbiqi mövzusunda tədbir keçirilmişdir\nNəşr edilib 08.02.2013 09:12 |\nNaxçıvan Muxtar Respublikası Dövlət Sosial Müdafiə Fondunun və Şərur Rayon İcra Hakimiyyətinin təşkilatçılığı ilə Şərur rayonunda idarə, müəssisə işçilərinin, özəl sektor üzrə hüquqi və fiziki şəxslərin, o cümlədən torpaq mülkiyyətçilərinin iştirakı ilə “Pensiya siyasəti, sosial sığorta qanunvericiliyi, sosial sığorta sistemində fərdi uçotun tətbiqi” mövzusunda tədbir keçirilmişdir.\nTədbirdə çıxış edən Şərur Rayon İcra Hakimiyyəti başçısının müavini Rövşən İsgəndərov bildirmişdir ki, sosial sahədə həyata keçirilən islahatlar nəticəsində sığorta-pensiya sisteminin qanunvericilik bazası təkmilləşdirilmiş, fərdi uçot sistemi qurulmuş, əhaliyə sosial sığorta şəhadətnamələri verilmiş və əhalinin maddi maraqlarını təmin edən müasir pensiya modeli yaradılmışdır.\nSosial sığorta qanunvericiliyinin izahı, könüllü sığortanın mahiyyəti və üstünlükləri, əmək pensiyaları haqqında qanunvericiliyin tətbiqi və izahı, pensiyaların təyinatı, ödənişi və müasir üsullarla həyata keçirilməsi, sosial sığorta sistemində fərdi uçotun tətbiqi ilə bağlı fondun aparatının şöbə müdirləri Yaşar Məmmədov, Vaqif Rəsulov, Zaur Qasımlı tədbir iştirakçılarına ətraflı məlumat vermişlər. Qeyd olunmuşdur ki, sosial sığorta hadisəsi zamanı sığortaolunana dəymiş ziyan sığortaçı təşkilat tərəfindən qanunvericiliyə uyğun qaydada ödənilir. Məcburi dövlət sosial sığortası bütün əmək müqaviləsi (kontraktı) üzrə işləyənlər barəsində həyata keçirilir. Belə ki, işəgötürən tərəfindən əmək müqaviləsi ilə işə qəbul olunan hər bir işçi məcburi dövlət sosial sığortası ilə əhatə olunmaqla sığorta iştirakçısına çevrilir. Məcburi dövlət sosial sığortası həyata keçirilən əmək müqaviləsi (kontraktı) üzrə çalışan işçilər sığortaolunan hesab olunur və onlara qanunvericilikdə nəzərdə tutulmuş qaydada sığorta şəhadətnaməsi verilir. Ona görə də sosial sığortaya cəlb olunan hər bir şəxs dövlət tərəfindən ona verilən sosial təminat hüquqlarının qorunmasında maraqlı olmalıdır.\nVurğulanmışdır ki, qanunvericiliyə uyğun olaraq, müxtəlif fəaliyyət növləri üçün məcburi dövlət sosial sığorta haqları müəyyənləşdirilmişdir. Sosial sığortaya cəlb olunan şəxslər əgər öz fəaliyyətlərinə uyğun müəyyənləşdirilmiş məcburi dövlət sosial sığorta haqlarının vaxtlı-vaxtında ödənilməsini təmin edərlərsə, onda onlar özlərini baş verə biləcək sosial sığorta hadisələrindən sığortalamış olacaqlar.\nTədbirdə könüllü sosial sığortanın əhəmiyyəti barədə də ətraflı məlumat verilmişdir. Bildirilmişdir ki, gələcəkdə bütün vətəndaşlar məcburi dövlət sosial sığorta haqları ilə yanaşı, könüllü qaydada da əlavə sığorta haqqı ödəməklə sığorta oluna biləcəklər. Bu da həmin vətəndaşların gələcəkdə əmək pensiyalarına əlavələrin hesablanmasına və alacaqları pensiyanın məbləğinin çox olmasına təsir göstərəcəkdir.\nFərdi uçot sisteminin əhəmiyyətindən də bəhs olunan tədbirdə qeyd edilmişdir ki, bu sistemlə əlaqədar yaradılan informasiya bazası sığortaolunanların gələcəkdə alacaqları pensiyanın hansı məbləğdə olacağını qabaqcadan müəyyənləşdirmələrinə, eyni zamanda onlar üçün lazım olan məlumatların istənilən rayon ərazisində yerləşən fondun yerli orqanından əldə etmələrinə imkan verir.\nQeyd olunmuşdur ki, sığortaolunanların sığorta stajlarının toplanılması onların əmək kitabçalarında əks olunan məlumatlar əsasında aparılır. Sığortaolunanın əmək kitabçasına əsasən, əmək fəaliyyəti barədə məlumatlar xüsusi hazırlanmış proqram təminatına işlənilir və həmin müddətlər vətəndaşın fərdi şəxsi hesabında sığorta stajı kimi öz əksini tapır. Əmək stajlarının toplanılması bütün sığortaolunanlar, o cümlədən fiziki şəxslər və torpaq mülkiyyətçiləri üzrə də aparılır.\n2006-cı il 1 yanvar tarixinədək sığortaolunanların əmək fəaliyyətinin proqram təminatında qeyd olunması pensiya təyinatında onların həm staj baxımından pensiya təminatı hüququnun yaranmasına, həm də pensiyanın təyin olunması müddətinin tezləşdirilməsinə təsir edəcəkdir.\nƏmək fəaliyyəti dövründə işləyən vətəndaşların sosial sığorta haqlarından yayınması gələcəkdə onları pensiya hüququndan və digər sığorta hadisələri zamanı sığorta ödəmələrindən məhrum etmiş olacaq. Buna görə də bütün vətəndaşların sığorta-pensiya sistemində aktiv iştirakçıya çevrilməsinin vacibliyi də tədbir iştirakçılarının nəzərinə çatdırılan məsələlərdən olmuşdur.\nSonra Şərur rayonunda sığorta-pensiya sistemi ilə əlaqədar görülən işlər haqqında DSMF Şərur Rayon Şöbəsinin müdiri Firuz Novruzov tədbir iştirakçılarına məlumat vermişdir.\nTədbirin sonunda fond tərəfindən yeni əmək fəaliyyətinə başlayan rayon sakinlərinə onların fərdi uçot sistemində qeydiyyata alındığını və onlar üçün fərdi şəxsi hesab açıldığını təsdiq edən sosial sığorta şəhadətnamələri təqdim olunmuşdur.


Günün qoroskopu (30.10.2012) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nGünün qoroskopu (30.10.2012)\nQoç - Bu gün ətrafınızdakı insanların ən kiçik səhvlərini, cüzi yanlışlıqlarını görür, öz səhvlərinizə isə fikir vermir, istənilən tənqidi çox sərt qəbul edirsiniz. Ona görə bu gün sizinlə dil tapmaq asan olmayacaq.\nDostlarınız, tanışlarınız və yaxınlarınızın sizdən bir qədər kənarda durmaq istəklərinə təəccüblənməyin. Ən yaxın insanlarla münasibətlərdə dəyişikliklər ola bilər.\nDaha müstəqil, amma daha tənha olacaqsınız.\nYaxınlarınızın maraqları və rifahı barədə düşünməyə başlasanız, kompromisslərin axtarışı ilə məşğul olsanız, situasiyanı dəyişə bilərsiniz. Səhvlərinizdən nəticə çıxardın.\nBuğa - Bu gün daxili təbəddülat və ziddiyyətlər güclü olduğundan sakitliyi qorumaq çətin olacaq. Özünüzdən, ətrafınızdan və ümumiyyətlə, həyatdan narazılıq sizi düşünülməmiş addımlara vadar edə bilər. Belə addımlar isə sərt tənqidlərə səbəb ola bilər.\nBu gün emosiyaların əsiri olmayın. Situasiyanı təhlil edin və o zaman anlayacaqsınız ki, hər şey göründüyü qədər pis deyil.\nGünün ilk yarısı ilə müqayisədə, ikinci yarı daha maraqlı və məhsuldar olacaq. İşlərlə fəal məşğul olun, yaxınlarınıza yardım edin. Bir yerdə oturmayın, enerjini müsbət məcraya yönəldin.\nƏkizlər - Bu gün uğur siz tərəfdədir. Hissiyyatınız sizi aldatmayacaq. Həqiqətən də, qarşınıza doğru və düzgün məqsəd qoysanız, ətrafınızdakı insanların sizə təzyiq etmələrinə imkan verməsiniz, pis olmayan nəticələrə nail ola bilərsiniz.\nDüşüncə müstəqilliyi və mövqe orijinallığı danışıqlarda faydalı ola bilər.\nGün emosional yüksəlişlə bağlıdır. Sizi gözləyən çoxsaylı görüşlər və müzakirələr yaxşı nəticə verəcək. Həyatla bağlı baxışlarınızı bölüşəcək insanlar tapacaq, onlarla birlikdə ümumi işin qulpundan yapışacaqsınız. Ümumi maraqlar yeni tanışlığın bünövrəsi ola bilər.\nAxşam saatlarında ifrat istirahətə varmayın. Fikrinizi dağıtmayın.\nXərçəng - Bu gün bəd xəbərlər almaq, xoşagəlməz hadisələrlə üzləşmək şansınız az deyil. Problemləri əzmlə qarşılayın, qəlbinizdə pərişanlığın kök salmasına imkan verməyin.\nÇətinliklər çox davam etməyəcək.\nFəal və əzmli olsanız, qısa müddətdə situasiyanı dəyişə bilərsiniz. İlk növbədə özünüzə güvənin. Əfsuslar olsun ki, bu gün konstruktiv dialoq ehtimalı çox azdır. Yaxın ətrafınızdakı adamlara nə istədiyinizi başa sala bilməyəcəksiniz. Emosional durumunuza fikir verin, pərişanlıq və ruh düşkünlüyünün gün ərzində davam etməsinə imkan verməyin.\nAxşam saatlarına yaxın fikrinizi başqa işlərə yönəldin. Mətin, qətiyyətli olun.\nŞir - Bu gün həyata müsbət, pozitiv və düzgün münasibət bəsləyin. Bu gün yaşamınızda köklü dəyişikliklərin olacağını deyə bilmərik. Hadisələr öz məcrasında inkişaf edir, amma siz sevinirsiniz. Nikbin olun, əsla ruhdan düşməyin.\nBu gün üzləşəcəyiniz problemlər, mənfi emosiyalar sizi pərişan etməyəcək. Tam əksinə, özünüzə ürək-dirək verməklə yanaşı, yanınızdakı insanları da ruhlandıracaqsınız.\nİşlərlə fəal məşğul olun, tək qalmayın. Ətrafınızdakı insanlara təşəbbüs göstərməyə imkan və şans verin. Əgər daim lider məziyyətlərinizi nümayiş etdirsəniz, problemlər yarana bilər. Ona görə də hər şeydə məntiqi həddi gözləyin.\nQız - Bu gün çox çalışmayın, bir qədər istirahət etməyə cəhd göstərin. Lakin istirahət bütün işləri bir kənara ataraq əylənmək deyil. Ekstravaqant hərəkətlər və davranışlara yol verməyin. Əvvəllər gizlətməyə çalışdığınız məziyyətlərinizi bu gün aşkarlamayın.\nDavranışınızdan bəziləri çəkinəcək, bəzilərində isə hərəkətləriniz maraq yaradacaq.\nSizə yaxın insanlarla münasibətlərdə anlaşılmazlıqlar yarana bilər. Birgə iş bu gün sizinçün çətin olacaq. Hətta ən sadə işlərdə çətinlik çəkəcəksiniz. Lakin həmin işləri təkbaşına görsəniz, problemləri tezliklə həll edə biləcəksiniz.\nTərəzi - İşdə məqsədlərinizə çatmaq üçün günün ilk yarısından tam istifadə edin. Bu saatlar əlverişli və asandır. Uğur və qələbə sizin ola bilər. Yaxın ətrafınızdakı insanlarla münaqişə yaratmayın. Belə olarsa, işiniz asanlaşar, bir sıra faydalı və sərfəli nəticələr əldə edə bilərsiniz.\nGünün ikindi saatları peşə və şəxsi həyat ilə bağlı müzakirələr üçün yararlıdır.\nƏfsuslar olsun ki, gün ərzində xoşagəlməz təmayüllərin təsiri də hiss olunacaq. Bu təsir günün ikinci yarısında xüsusilə güclü olacaq. Yanınızdakı insanlara mövqeyinizi çatdırmaqda çətinlik çəkəcəksiniz. Ən cüzi, xırda məsələlərə görə mübahisələr yaranacaq. Yaradıcı layihələr üçün əlverişli gün deyil.\nƏqrəb - Düşünməyə bir an da imkan verməyən hadisələr burulğanı yaranacaq. Hissiyyatınıza və biliklərinizə güvənin. Narahat olmayın, problemləri həll edə biləcəksiniz. Ətrafınızdakı insanlar üçün nə qədər çox çalışsanız, əhvalınız bir o qədər yaxşı olacaq. Qüssə və qəmi yaxın qoymayın. Zəhmət, iş sizi bədbin fikirlərdən yayındıracaq.\nBəzi çətinliklərə rəğmən, işlə bağlı məsələlərdə irəliləyişlərə nail olacaqsınız. Sərfəli anlaşma əldə edilməsi və ya maraqlı, düşərli təklifin alınması mümkündür.\nOxatan - Gün üçün müsbət ab-hava və təmayüllər səciyyəvidir. Ünsiyyətdə mehriban və səmimi olun. Səhər saatlarında emosiyalarınızın əsirinə çevrilməyin. Baş verən hadisələr sizi qıcıqlandıracaq. Həmişəkindən daha artıq tələbkar olacaqsınız. Buna görə də mühüm məsələlərin həllini günün ikinci yarısına saxlayın.\nMübahisə etmək istəmədiyiniz insanlarla axşam saatlarına yaxın vaxtlarda təmasda olun.\nİkindi vaxtından sonra əhvalınız yaxşılaşacaq. Nikbinlik və sevinc hiss edəcəksiniz. Məhz bu vaxtda dostlarla əlaqə saxlayın. Axşam saatları istirahət və romantik görüş üçün əlverişlidir.\nOğlaq - Bu gün səhər saatlarından etibarən özünüzə bənzəmirsiniz. Diqqətiniz dağınıqdır. Gah bu işin, gah da o işin qulpundan yapışır, planlaşdırdığınız məsələləri unudur, kiçik və xırda işlərin içində "itib-batırsınız". Xoşagəlməz xəbərin alınması mümkündür. Lakin həmin xəbərin yanlış informasiya olması istisna edilmir.\nAxşam saatlarını sakit istirahətə həsr edin, canınıza cəfa verməyin. Özünüzün və ətrafınızdakı insanlar qarşısında hədsiz tələblər qoymayın. Alış-veriş günü deyil. Bu gün mənasız xərclər ehtimalı böyükdür.\nDolça - Əhəmiyyətli, önəmli və mühüm gündür. Bu gün nüfuzlu insanların diqqət mərkəzində olacaqsınız. Başladığınız hər işi ən yaxşı formada bitirin. Hətta ən kiçik səhv belə, sonradan ciddi problemlər yarada bilər.\nÖzlərini yaxşı tanıtmış insanlarla məhsuldar əməkdaşlıq başlaya bilər. Səhər saatlarından etibarən qaraqabaq olduğunuzdan qeyri-ciddi insanlar sizinlə ünsiyyətə can atmayacaqlar. Əgər kimsə ürəyinizdəki buzu əridə bilsə - həmin adamla yaxın əlaqələr quracaqsınız.\nBalıqlar - Bu gün problemlərdən sığortalana bilməyəcəksiniz. Yaxın ətrafınızdakı insanlar barədə düşünün, onların fikirlərinə qulaq asın, nə istədiklərini anlamağa çalışın. Bu insanların mövqelərini bölüşməsəniz də, istəklərini başa düşməyə can atın. Yalnız özünüzü düşünsəniz, cavabları sizin üçün çox maraqlı olan sualları təhlil etməsəniz, irəliləyə bilməyəcəksiniz.\nİşgüzar təmaslar, işlə bağlı məsələlərin aktiv müzakirəsi məsləhət deyil.\nYaxşı bacardığınız işlərlə məşğul olun, eksperimentlər planlaşdırmayın. Gün nə qədər sakit keçərsə, sizin üçün bir o qədər yaxşıdır. Axşam saatlarını evdə keçirin. Ev şəraitində sakit istirahət qüvvənizi bərpa edər.\nGünün qoroskopu (28.10.2013)\n31 oktyabr 2012 06:46\n30 oktyabr 2012 20:35\n30 oktyabr 2012 19:54\n30 oktyabr 2012 17:23\nqocc dolca tesekur\n30 oktyabr 2012 14:12\nYaxşı bacardığınız işlərlə məşğul olun, eksperimentlər planlaşdırmayın. Gün nə qədər sakit keçərsə, sizin üçün bir o qədər yaxşıdır. Axşam saatlarını evdə keçirin. Ev şəraitində sakit istirahət qüvvənizi bərpa edər\n30 oktyabr 2012 14:05\n30 oktyabr 2012 13:53\nBu gün uğur siz tərəfdədir. Hissiyyatınız sizi aldatmayacaq. Həqiqətən də, qarşınıza doğru və düzgün məqsəd qoysanız, ətrafınızdakı insanların sizə təzyiq etmələrinə imkan verməsiniz, pis olmayan nəticələrə nail ola bilərsiniz.\n30 oktyabr 2012 13:47\n30 oktyabr 2012 13:38\n30 oktyabr 2012 13:32\nBu gün çox çalışmayın, bir qədər istirahət etməyə cəhd göstərin. Lakin istirahət bütün işləri bir kənara ataraq əylənmək deyil. Ekstravaqant hərəkətlər və davranışlara yol verməyin. Əvvəllər gizlətməyə çalışdığınız məziyyətlərinizi bu gün aşkarlamayın.\n30 oktyabr 2012 13:31\n30 oktyabr 2012 13:16\nbaliqlar-Bu gün problemlərdən sığortalana bilməyəcəksiniz. Yaxın ətrafınızdakı insanlar barədə düşünün, onların fikirlərinə qulaq asın, nə istədiklərini anlamağa çalışın. Bu insanların mövqelərini bölüşməsəniz də, istəklərini başa düşməyə can atın. Yalnız özünüzü düşünsəniz, cavabları sizin üçün çox maraqlı olan sualları təhlil etməsəniz, irəliləyə bilməyəcəksiniz.\n30 oktyabr 2012 12:27\n30 oktyabr 2012 12:12\n30 oktyabr 2012 10:55\n30 oktyabr 2012 09:57\n30 oktyabr 2012 09:25\nbu gunumuze cox wukur! melumat ucun tewekkur edirem:))\n30 oktyabr 2012 09:23\n30 oktyabr 2012 09:15